Panduan Cara Tukar Geran Tanah Hilang, Rosak atau Hancur

Di Malaysia, geran hak milikan tanah atau geran tanah merupakan dokumen yang dikeluarkan kepada seseorang individu untuk mengesahkan bahawa individu tersebut merupakan pemilik mutlak ke atas hartanah tersebut. Pemilikan ini membolehkan pemilik bebas untuk melakukan apa-apa sahaja ke atas hartanah milikannya seperti
tukar nama hak milik
 atau
 jual hartanah
 yang dimiliki. Meskipun begitu, kejadian seperti
rumah tenggelam banjir
, rumah terbakar dan sebagainya boleh menyebabkan barangan berharga termasuk dokumen geran tanah hilang, rosak atau hancur.

Table of Contents

Toggle

Permohonan Geran Rumah: 3 Jenis Kerosakan Geran Tanah
1. Permohonan Geran Tanah Hilang
2. Permohonan Geran Tanah Rosak
3. Permohonan Geran Tanah Hancur
5 Cara Mohon Geran Tanah Baharu Bagi Menggantikan Geran Tanah Hilang di Pejabat Tanah
1. Buat Laporan Polis
2. Buat Akuan Sumpah
3. Buat Permohonan Ganti Geran Tanah Hilang di Pejabat Tanah
4. Siasatan oleh Pejabat Tanah
5. Kutipan Geran Baru di Pejabat Tanah

Permohonan Geran Rumah: 3 Jenis Kerosakan Geran Tanah

Apakah yang perlu dilakukan jika geran tanah hilang, rosak atau musnah? Sekiranya anda berdepan situasi sebegini, anda boleh lakukan permohonan geran tanah yang baharu bagi menggantikan geran tanah anda yang telah rosak, hilang atau hancur tersebut. Secara asasnya, anda boleh buat permohonan penggantian geran rumah tertakluk pada tiga kategori seperti berikut:

1. Permohonan Geran Tanah Hilang

Hak Milik Hilang merujuk pada situasi geran tanah yang dipegang oleh tuan tanah atau pihak yang berkepentingan telah hilang daripada simpanan mereka sama ada disebabkan kecurian atau kecuaian (tersalah letak). Permohonan hak milik tanah yang hilang terbahagi kepada dua iaitu
Hak Milik Sementara (HS(D))
 dan
Hak Milik Kekal (GRN dan PN)
. Biasanya, tempoh masa yang diperlukan untuk penggantian geran tanah yang hilang adalah seperti berikut:

Tiga bulan untuk penggantian hak milikan tanah sementara (
pegangan pajakan
); dan

Enam bulan untuk hak milikan tanah kekal (pegangan bebas).

2. Permohonan Geran Tanah Rosak

Selain itu, Hak Milik Rosak pula merujuk situasi geran tanah rosak disebabkan oleh bencana seperti banjir atau kebakaran, dimakan usia atau telah disalut dengan plastik (
laminated
). Mengapa
 laminate
 geran tanah boleh menyebabkan geran dianggap rosak? Ini kerana, proses pemanasan yang berlaku ketika proses
laminate
 boleh merosakkan hologram penting, cap keselamatan atau dakwat pada dokumen itu sendiri. Pantulan cahaya daripada plastik
laminate
 ini juga mungkin boleh menimbulkan garisan, bayangan atau warna tambahan yang mengelirukan pada geran tanah sehingga ia sukar untuk diproses dan dibaca terutamanya ketika membuat salinan.

Secara asasnya, proses permohonan geran tanah rosak adalah sama seperti permohonan geran tanah hilang. Pemohon perlu membawa hak milik tanah yang rosak ke Pejabat Tanah untuk mendapatkan geran tanah gantian. Biasanya, tempoh masa yang diperlukan untuk proses penggantian hak milik tanah yang rosak dianggarkan sekitar dua minggu.

3. Permohonan Geran Tanah Hancur

Hak Milik Hancur pula merujuk pada geran tanah yang hilang daripada simpanan tuan tanah atau pihak yang berkepentingan, dan dalam masa yang sama salinan pendua yang disimpan di Pejabat Tanah juga hilang dan tiada maklumat. Bagi menggantikan geran tanah yang hancur, proses permohonan ini memakan masa yang lama kerana memerlukan siasatan dan perlu melalui warta sebanyak dua kali.

Apakah yang dimaksudkan dengan warta dua kali tersebut? Ia bermaksud pemberitahuan rasmi akan dikeluarkan untuk membolehkan sesiapa sahaja yang ingin membuat bantahan (jika ada) terhadap permohonan anda untuk tampil ke hadapan. Sebarang bantahan yang diterima akan diteliti dengan sebaik-baiknya sebelum permohonan diluluskan. Tempoh masa yang diperlukan untuk menggantikan hak milik tanah yang hancur ialah sekitar sembilan bulan.

5 Cara Mohon Geran Tanah Baharu Bagi Menggantikan Geran Tanah Hilang di Pejabat Tanah

Apakah prosedur untuk ganti
geran tanah
 yang hilang? Secara asasnya, geran tanah hilang, geran tanah rosak atau geran tanah hancur boleh menyukarkan banyak proses berkaitan tanah seperti pecah sempadan, pecah bahagian atau proses penjualan tanah. Sekiranya anda berdepan situasi ini, anda tidak perlu risau kerana geran yang hilang, terkoyak atau sebagainya boleh digantikan dengan melakukan permohonan di Pejabat Tanah tertakluk kepada prosedur-prosedur seperti berikut:

1. Buat Laporan Polis

Jika geran tanah hilang, anda perlu membuat laporan polis dengan segera. Laporan polis perlu dibuat sebagai bukti kehilangan Geran Tanah tersebut oleh pihak Pejabat Tanah. Biasanya, pihak polis memerlukan maklumat seperti berikut:

Nama penuh pemilik;

Nombor kad pengenalan;

Maklumat geran;

Alamat hartanah;

Maklumat lain berkaitan seperti jangkaan tempoh hilang dan sebagainya.

2. Buat Akuan Sumpah

Selain itu, akuan sumpah perlu dibuat oleh pemilik geran di hadapan Pesuruhjaya Sumpah bagi mengesahkan kebenaran untuk proses penggantian Hakmilik. Jika tanah merupakan pemilikan ramai, semua pemilik perlu membuat akuan sumpah bersama. Ini bermaksud, sekiranya tanah tersebut mempunyai 15 orang penama, maka kesemua 15 orang penama perlu membuat perakuan sumpah di hadapan Pesuruhjaya Sumpah.

3. Buat Permohonan Ganti Geran Tanah Hilang di Pejabat Tanah

Kemudian, anda perlu hadir ke mana-mana Pejabat Tanah berhampiran untuk mendapatkan borang permohonan penggantian geran yang hilang atau rosak. Namun begitu, anda disarankan untuk hadir ke Pejabat Tanah lokasi hartanah itu berada. Sebagai contoh, jika tanah anda terletak di dalam kawasan Selangor, anda perlu hadir ke Pejabat Tanah di Selangor bagi proses mendapatkan geran tanah baharu. Selain itu, jika hartanah tersebut mempunyai banyak penama, memadai seorang sahaja yang hadir ke Pejabat Tanah bertindak sebagai pemohon.

Apakah Dokumen yang Perlu Disediakan untuk Penggantian Geran Tanah yang Hilang?

Bagi melancarkan proses ganti geran tanah hilang, anda memerlukan dokumen asal Perjanjian Jual Beli atau
Sale and Purchase Agreement
 (SPA). Ini bagi membolehkan Pejabat Tanah mengenal pasti beberapa maklumat harta tanah yang hilang dalam dokumen tersebut. Berikut merupakan senarai semak ringkas untuk permohonan hak milik hilang oleh individu, syarikat swasta/firma guaman dan Jabatan Kerajaan/Badan berkanun (yang tidak berokjektifkan keuntungan).

Permohonan Individu

Bagi permohonan individu, anda memerlukan dokumen-dokumen seperti berikut:

Salinan asal laporan polis yang telah disahkan oleh balai polis berkenaan;

Salinan kad pengenalan pihak yang membuat laporan polis;

Surat akuan sumpah pemilik/pemilik bersama (sekiranya geran tanah banyak nama) yang telah mati setem;

Salinan kad pengenalan pemilik/pemilik bersama;

Sijil carian rasmi ;

Salinan sijil kematian, atau salinan wasiat dan surat akuan sumpah waris yang telah mati setem sekiranya pemilik/pemilik bersama telah meninggal dunia;

Salinan resit
cukai tanah
 dan cukai taksiran terkini yang telah dibayar;

Permohonan Syarikat Swasta/Firma Guaman

Bagi permohonan oleh syarikat swasta atau melalui firma guaman pula, biasanya pihak Pejabat Tanah memerlukan dokumen-dokumen sokongan seperti berikut:

Anda disarankan untuk gunakan kepala surat syarikat (
letter head
) untuk permohonan – jika melalui peguam, gunakan
letter head
 firma guaman;

Salinan kad pengenalan pengarah syarikat dan surat akuan sumpah yang telah mati setem;

Salinan Borang 49, 44 dan 24 serta Resolusi Syarikat dan M&A yang telah disahkan oleh Setiausaha Syarikat;

Sekiranya melalui peguam, salinan kad pengenalan peguam dan akuan sumpah peguam yang menguruskan permohonan;

Dokumen lain-lain sama seperti permohonan individu.

Permohonan Jabatan Kerajaan/Badan Berkanun

Bagi permohonan membabitkan Jabatan Kerajaan atau Badan Berkanun, dokumen sokongan yang diperlukan adalah seperti berikut:

Anda disarankan untuk gunakan kepala surat (
letter head
) Jabatan Kerajaan/Badan Berkanun berkenaan untuk permohonan;

Salinan asal laporan polis yang telah disahkan oleh balai polis berkenaan;

Salinan kad pengenalan Pegawai Kerajaan yang membuat laporan polis;

Surat akuan sumpah pihak-pihak yang berkepentingan yang berdaftar ke atas hak milik dan salinan kad pengenalan yang telah mati setem;

Surat akuan sumpah Pegawai Kerajaan yang membuat laporan polis yang telah mati setem;

Surat akuan sumpah serta salinan kad pengenalan wakil (Wakil Jabatan/Badan Berkanun) yang telah mati setem;

Lampiran pelan tanah berkenaan (jika ada).

4. Siasatan oleh Pejabat Tanah

Selepas anda menyerahkan borang permohonan bersama-sama dengan dokumen sokongan yang lengkap, pihak Pejabat Tanah akan melakukan siasatan. Siasatan ini dijalankan bagi memastikan pemilikan hartanah tersebut adalah sah milik anda selain bertujuan memastikan prosedur penggantian hak milikan tanah di Pejabat Tanah diikuti sewajarnya. Setelah siasatan selesai, pemilik biasanya akan menerima surat dari Pejabat Tanah. Oleh sebab itu, anda perlu pastikan alamat surat-menyurat yang dinyatakan dalam permohonan adalah alamat anda yang terkini.

5. Kutipan Geran Baru di Pejabat Tanah

Selepas siasatan selesai, Pejabat Tanah akan memproses geran tanah baharu bagi menggantikan geran tanah anda yang hilang. Proses ini biasanya mengambil masa yang lama, anda boleh bertanyakan pegawai yang menguruskan proses anda untuk kepastian. Setelah geran tanah yang baharu siap, pemilik perlu datang dan ambil sendiri geran tersebut. Namun begitu, sekiranya anda perlu menghantar wakil untuk mengambil geran tersebut bagi pihak anda, surat wakil kuasa perlu dibuat.

Berapa Harga yang Perlu Dibayar untuk Menggantikan Geran Tanah yang Hilang?

Kadar bayaran untuk penggantian geran tanah yang hilang adalah bergantung pada jenis pemilikan hartanah dan lokasi hartanah anda. Sebagai contoh, kos penggantian geran tanah hilang di Selangor adalah sebanyak RM430 untuk hak milik sementara dan RM440 untuk hak milik kekal.

Kos ini tidak termasuk bayaran yuran guaman yang dikenakan oleh peguam anda (jika berkaitan). Selain itu, setiap dokumen yang disertakan perlu disetemkan dan dicop (mati setem) oleh pihak Lembaga Hasil Dalam Negeri Malaysia (LHDN) dengan kadar bayaran RM10 bagi setiap dokumen.

Semoga panduan cara mohon geran tanah hilang ini boleh membantu memudahkan proses penggantian geran tanah anda. Selain itu, sekiranya anda sedang mempertimbangkan
insurans rumah terbaik
 dan komprehensif untuk kediaman baru anda, layari laman web Qoala untuk info lanjut. Qoala merupakan
platform insurans rumah di Malaysia
 dengan jaminan proses beli insurans rumah yang selamat, berpatutan dan mudah.

Kongsi:


Hak Milik Strata: Ini Yang Anda Perlu Tahu

Selain hak milik induk dan hak milik individu, hak milik strata merupakan salah satu daripada tiga jenis hak milik tanah di Malaysia. Apa sebenarnya maksud strata? Hakmilik strata biasanya dikeluarkan untuk kediaman berstrata – anda dan pemilik kediaman tinggi seperti apartmen atau kondo memiliki unit atau petak tertentu dan bertanggungjawab ke atas harta bersama seperti kolam renang, gim, lif, tempat istirahat dan mana-mana kawasan yang bukan kepunyaan pemegang unit strata individu.

Table of Contents

Toggle

Hak Milik Strata: 4 Perkara Penting yang Anda Perlu Tahu
1. Jenis Rumah: Contoh Hak Milik Strata
2. Tanggungjawab Pemilik Kediaman Berstrata
3. Cara Semak Hakmilik Strata
4. Prosedur Permohonan Hak Milik Strata
Apa Perlu Anda Buat Selepas Dapatkan Hakmilik Strata?
Hak-hak Pemilik Strata
Jual Hartanah Jika Belum Terima Hak Milik Strata
Realiti Kehidupan Strata
Haiwan peliharaan
Bising
Parking kereta yang sangat terhad
Yuran penyelenggaraan
Pengurusan sampah dan kebersihan
Kebocoran di antara tingkat / kebocoran di tempat sambungan bersebelahan
Penyertaan dalam mesyuarat agung

Hak Milik Strata: 4 Perkara Penting yang Anda Perlu Tahu

Ramai dalam kalangan pemilik rumah kurang memberi perhatian terhadap kewujudan hak milik strata. Secara asasnya, pembeli rumah (bangunan bertingkat) perlu tahu dan sedar bahawa Hakmilik Strata penting sebagai salah satu dokumen pemilikan utama dan rekod kepunyaan pemilik berdaftar ke atas unit dan petak rumah yang dibeli.

1. Jenis Rumah: Contoh Hak Milik Strata

Secara asasnya, berikut merupakan kategori rumah yang termasuk dalam skim hak milik strata:

Unit pangsapuri;

Kompleks komersial;

Kondominium;

Rumah kedai.

Selain jenis rumah disenaraikan di atas, rumah banglo, rumah teres dan rumah berkembar juga sudah termasuk dalam kategori skim hak milik strata meskipun pada asalnya tertakluk di bawah skim komuniti berpagar. Pindaan Akta Hakmilik Strata 2007 telah membenarkan skim kediaman
landed
 dipecahkan kepada
 land parcel
 dengan pegangan hakmilik strata.

Ia sekali gus membolehkan skim ini diurus oleh pemilik, dilengkapi dengan kemudahan harta bersama di bawah penyelenggaraan jawatankuasa pengurusan dan perkongsian kawalan keselamatan dan pagar mengelilingi keseluruhan lot utama. Skim
landed strata
 ini turut dikenali sebagai Gated Community Scheme.

2. Tanggungjawab Pemilik Kediaman Berstrata

Sebagai pemilik hartanah, sudah menjadi tanggungjawab anda menjaga dan melindungi hartanah anda dengan sebaik mungkin. Sebagai pemilik hartanah berstrata, anda diwajibkan untuk membayar sejumlah caruman seperti yang ditetapkan kepada Perbadanan Pengurusan. Caruman ini merupakan yuran pengurusan dan pentadbiran harta bersama yang dikira berdasarkan jumlah dan jenis unit serta jumlah kemudahan akses bersama.

Selain itu, pemilik kediaman berstrata juga perlu:

Menghadiri Mesyuarat Agung Tahunan dan Mesyuarat Agung Luar Biasa;

Mematuhi Undang-undang Kecil Perbadanan yang sedang berkuatkuasa;

Mematuhi apa-apa arahan yang dikeluarkan pihak berkuasa awam/tempatan berhubung dengan kediaman strata yang dimiliki.

3. Cara Semak Hakmilik Strata

Cara paling mudah untuk membuat semakan hakmilik strata adalah melalui sistem e-tanah menggunakan maklumat induk yang boleh didapatkan daripada maklumat Perjanjian Jual Beli. Selain itu, anda juga boleh menghubungi pihak berkuasa tanah tempatan seperti Pejabat Tanah dan Galian Negeri (PTG) atau Pejabat Tanah Daerah (PTD).

Namun begitu, dalam kebanyakan kes pemilik strata tidak dapat mengesan status hak milik strata kerana kuasa permohonan adalah di bawah tanggungjawab pemaju. Pemilik strata perlu menghubungi pemaju bagi bertanyakan status permohonan hak milik strata tersebut.

Kenapa Pemaju Lambat Keluarkan Hak Milik?

Situasi ini sering berlaku menyebabkan hak milik strata lewat diterima oleh pemilik strata. Situasi ini biasanya berlaku kerana pemaju muflis atau tidak cukup duit untuk memohon hak milik strata. Namun begitu, ada juga berlaku kelewatan yang disebabkan oleh pihak berkuasa tempatan atau berpunca daripada masalah birokrasi sistem.

Secara asasnya, pindahan hak milik strata daripada pemaju kepada anda perlu dilakukan dalam tempoh 30 hari daripada tarikh ia dikeluarkan. Proses tukar nama hak milik strata ini penting supaya nama anda diisytiharkan sebagai pemilik strata yang sah (bukan hanya pemilik benefisial strata).

4. Prosedur Permohonan Hak Milik Strata

Secara asasnya, ia menjadi kewajipan pemilik tanah untuk memohon hakmilik strata sekiranya berlaku situasi yang melibatkan perjanjian jual beli dan syarat-syarat asas permohonan hakmilik strata telah dipenuhi.

Prosedur permohonan hakmilik strata bagi kawasan perumahan atau komersial berstrata/bertingkat adalah seperti berikut:

Perkara

Keterangan

Jenis Permohonan

Pecah Bahagi Bangunan;

Pecah Bahagi Tanah.

Syarat-syarat Bangunan

Mempunyai dua tingkat atau lebih (pecah bahagi bangunan);

Tidak melebihi empat tingkat bagi setiap petak tanah;

Diperakui sebagai Bangunan Kos Rendah (jika berkaitan);

Bangunan merupakan blok sementara (jika ada);

Bangunan didirikan dalam satu lot;

Diperakui siap oleh Pihak Berkuasa Tempatan/Arkitek –bangunan telah memperolehi CFO/CCC.

Syarat-syarat Tanah

Tanah mempunyai hakmilik;

Tanah dipegang di bawah satu lot;

Tanah dipegang di bawah hakmilik tetap (FT) atau hakmilik sementara (QT) yang telah diluluskan untuk pendaftaran hakmilik tetap;

Baki pajakan (leasehold) sekurang-kurangnya 21 tahun.

Apa yang terkandung dalam geran hak milik strata? Semua maklumat yang dinyatakan dalam geran hakmilik strata membuktikan anda sebagai pemilik berdaftar ke atas unit atau petak rumah yang dibeli. Berikut merupakan antara perkara yang dinyatakan dalam geran hak milik strata.

Nombor hak milik;

Nombor bangunan;

Nombor tingkat;

Nombor petak;

Cukai yang perlu dibayar (cukai pintu);

Lokasi petak;

Nombor lot;

Luas petak;

Unit syer;

Nombor pelan strata;

Nombor buku strata.

Maklumat ini penting untuk dijadikan bukti pemilikan kediaman bagi pembeli untuk memudahkan urusan sekiranya anda ingin pindah milik, urusan gadaian atau cagaran serta pembahagian harta pusaka.

Apa Perlu Anda Buat Selepas Dapatkan Hakmilik Strata?

Bagi melindungi kediaman berstrata anda, polisi insurans kebakaran asas penting untuk dimiliki dalam meminimumkan risiko yang bakal diterima selain melindungi bangunan, kerugian atau kerosakan hartanah akibat kebakaran, kilat atau letupan. Sebagai perlindungan tambahan yang lebih optimum, anda boleh mendapatkan insuran rumah yang bukan sahaja melindungi kediaman anda, tetapi turut menawarkan perlindungan isi rumah.

Hak-hak Pemilik Strata

Ramai di antara kita yang menetap di bandar memilih untuk tinggal di bangunan perumahan yang bertingkat dan berkongsi tanah yang dilengkapi pelbagai kemudahan. Ramai memilih cara ini kerana harga tanah yang makin hari, makin tinggi harganya dan juga disebabkan kekurangan tanah untuk dijadikan pembangunan.

Bagi memelihara hak anda sebagai pemilik,
 Akta Hakmilik Strata 1985
 diwartakan. Hartanah yang dikongsi adalah merujuk kepada bangunan tinggi yang bertingkat seperti kondo, pangsapuri dan juga flat. Ia juga boleh merujuk kepada pembangunan strata bertanah seperti townhouse.

Untuk kefahaman yang lebih jelas, definisi hak milik strata adalah hak milik yang berasingan bagi setiap unit atau petak dalam bangunan dua tingkat atau lebih yang dibangunkan atas sebidang tanah yang dikongsi bersama. Walaupun anda tinggal di bangunan yang dikongsi bersama, jangan ingat anda tidak mempunyai hak. Hak milik strata adalah penting dalam mana-mana skim strata kerana tujuan utamanya adalah untuk menjamin kebajikan dan kepentingan setiap pemilik strata.

Hak milik strata juga digunakan sebagai sebuah bukti pemilikan untuk segala tujuan urusniaga. Sebagai contoh, pindah milik, gadaian, cagaran, pembahagian pusaka dan pelbagai lagi. Ia bertujuan untuk melindungi pemilik strata sekiranya pemaju disahkan bankrap atau berlaku pembubaran.

Meskipun begitu, antara isu yang sering berbangkit adalah apabila hak milik strata lambat dikeluarkan oleh pihak pemaju sama ada secara sengaja atau tidak sengaja. Sehinggakan, ada yang masih tidak dapat hak milik strata bagi hartanah mereka yang memakan bertahun-tahun. Walapun telah memilik dan membayar yuran pengurusan dalam tempoh masa yang lama.

Isu ini masih lagi berlaku sehingga ke hari ini. Antara sebab utamanya adalah mengikut undang-undang Malaysia, tanah yang diduduki itu adalah 100 peratusnya dimiliki pemaju yang berdaftar. Pemilik rumah hanya mempunyai kemudahan terhadap strata masing-masing.  Apa yang boleh menjadi satu masalah apabila pemaju tidak memberikan hak milik strata kepada pemilik rumah dengan cepat.  Ia mengakibatkan pemilik rumah tidak dapat membuktikan pemilikan mereka dan menyebabkan rumah itu tidak didaftarkan di bawah nama mereka. Ia merugikan kerana pemilik rumah sudah bayar tapi diperlakukan seperti bukan pemilik rumah.

Oleh itu, anda sebagai pemilik strata harus mendesak pemaju untuk mengeluarkan hak milik tersebut dengan kadar segera. Apa yang anda lakukan juga adalah terus segera memohon hak milik sebulan selepas pemaju mendapatkan Sijil Cadangan Pelan Strata daripada pengarah pemeriksaan.

Kini, pemilik strata boleh terus mendapatkan hak milik mereka sewaktu pengumuman serahan milikan kosong dan penyerahan kunci yang dibuat. Dengan cara ini, kelewatan pemilikan hak strata boleh dielakkan.
Jika anda yang membaca, masih belum mendapatkan hak miik anda walaupun sudah bertahun lamanya tinggal di rumah tersebut, ini cara-cara untuk menyemak status pengeluaran strata.

Jual Hartanah Jika Belum Terima Hak Milik Strata

Sekiranya anda merancang untuk menjual hartanah walaupun masih belum menerima hak milik yang didaftarkan di bawah nama ada, jawapannya boleh. Namun, ada beberapa syaratnya. Antaranya ialah anda perlu membuat surat ikat penyerahan hak (Deed of Assignment/DOA) antara pemilik strata (anda) dengan pemilik strata yang baru.

Surat ikat penyerahan hak ini diwujudkan sebagai hitam putih persetujuan untuk membenarkan pemilik baru strata menggunakan hartanah yang dijual itu dan ia juga tertakluk kepada terma dan syarat. Ini bermakna, pemilik strata yang baru tidak dibenarkan buat pemindahan milik, cagar, atau jual selagi tidak memiliki hak milik strata kecuali dengan kebenaran pemaju. Bukan itu saja, pemilik baru juga harus menyerahkan notis penyerahan yang tertakluk di bawah Seksyen 22D Akta Pembangunan Perumahan (Pengawalan dan Perlesenan) 1966 bagi tujuan pemberitahuan kepada pemaju bahawa hak pemilikan telah berpindah kepada mereka.

Selain itu, anda juga perlu peka untuk menyimpan dokumen-dokumen yang penting seperti Deed of Assignment, dan juga Ikatan Perjanji Bersama (Deed of Mutual Covenant/DMC). Kegunaan Deed of Mutual Covenant adalah sebagai satu perjanjian di antara pemaju dan pemilih asal strata. Dokumen tersebut turut mengandungi dan menerangkan mengenai undang-undang, hak dan tanggungjawab pemilik. Dengan adanya Deed of Mutual Covenant, pemilik yang baru harus membayar yuran pengurusan dan pentadbiran.

Realiti Kehidupan Strata

Apabila kita memilih untuk menjalani kehidupan dalam hartanah strata, ini bermaksud kita memilih untuk berkongsi sumber dan kemudah yang sedia ada. Jika anda seorang yang tidak suka bergaul dengan komuniti dan mementingkan diri, kediaman dan kehidupan strata ini tidak sesuai dengan anda. Ini kerana ia memerlukan tanggungjawab bersama untuk memastikan kesejahteraan dapat dijaga. Kes-kes ketidakpuasan hati yang berlaku di bangunan strata selalu berpunca daripada penghuni yang tak boleh hidup berjiran dan mementingkan diri sendiri dalam pelbagai aspek.

Namun, tidak semua bangunan strata begitu. Ada yang komunitinya hidup dengan harmoni dan bertolak ansur. Untuk anda yang masih berfikir untuk tinggal dengan kehidupan strata atau tidak, ini realiti-realiti yang anda perlu timbangkan:

Haiwan peliharaan

Membela haiwan peliharaan seperti kucing atau anjing di kediaman bertingkat tinggi mempunyai beberapa risiko ia yang tersendiri. Ia termasuklah penghuni lain yang tidak selesa dengan kehadiran haiwan peiharaan anda. Ada juga yang mempunyai alahan dengan haiwan dan berdepan dengan risiko jika mereka berada dekat dengan haiwan peliharaan tersebut. Dari segi undang-undang ianya tidak salah untuk memiliki haiwan peliharaan. Namun, di bawah Undang-undang 14 di dalam Jadual Ketiga daripada Pengurusan Strata (Penyelenggaraan & Pengurusan) Peraturan 2015, haiwan peliharaan yang membawa bahaya, penyakit, dan gangguan kepada penghuni lain tidak dibenarkan.

Walaupun undang-undang negara membenarkan anda untuk mempunyai haiwan peliharaan, anda juga perlu menyemak dengan pihak pengurusan bangunan strata anda. Ini kerana mereka juga mempunyai hak untuk tidak membenarkan penghuni untuk mempunyai haiwan peliharaan. Dan jika pengurusan membenarkan, anda juga harus peka dengan keberadaan haiwan peliharaan anda. Jangan biarkan ia merayau dan mengganggu serta membuat kotor di kawasan penghuni lain.

Bising

Menetap di bangunan yang bertingkat-tingkat juga memerlukan anda mengawal tahap kebisingan. Antara perilaku yang buruk adalah membuat bising sewaktu orang tidur iaitu di antara tengah malam sehingga jam enam pagi. Bunyi bising boleh terhasil daripada mercun, alat muzik yang kuat, enjin motor dan juga gelak tawa yang kuat. Jika perkara berlaku, ia perlu diselesaikan dengan berkomunikasi secara terus terang dan mengamalkan sikap bertolak ansur.

Jika tidak dapat diselesaikan dengan cara berkomunikasi, anda boleh berbincang dengan jawatankuasa strata dan meminta mereka untuk membuat surat.

Sekirannya persetujuan di antara kedua-dua pihak tidak dapat dicapai, berbincanglah dengan jawatankuasa strata anda dan minta mereka membuat surat bertulis. Di bawah Akta Pengurusan Strata 2013, pihak pengurusan diberikan hak dan kuasa untuk menjalankan undang-undang yang melarang sebarang kelakuan yang mengganggu ketenteraman. Jika akta tersebut dilanggar, mereka boleh dikenakan denda yang dipersetujui secara kolektif terhadap pesalah.

Jika cara itu juga tak jalan, anda tiada pilihan lain lagi selain menghubungi pihak polis atau mengadukan laporan dimana-mana balai polis yang berhampiran.

Parking kereta yang sangat terhad

Masalah tempat letak kereta yang terhad ini bukan sahaja sering berlaku di kawasan dalam bandar, malah di dalam kawasan pembangunan strata juga. Sering timbul kes di mana penghuni pembangunan strata menggunakan parking kereta orang lain sehingga menimbulkan pergaduhan. Ada juga yang meletakkan pasu bunga untuk mengelakkan orang lain menggunakan parking tersebut walaupun parking tersebut adalah parking awam. Hal ini boleh mengganggu ketentraman walaupun ada yang berpendapat parking sahaja.

Sekiranya ada jiran yang meletakkan kenderaan mereka di tempat letak kereta anda, atau pun pelawat, anda boleh melaporkan kepada jawatankuasa bangunan untuk menyelesaikan masalah itu.

Yuran penyelenggaraan

Ada dua jenis yuran penyelenggaraan atau maintenance fee ini:

Caj perkhidmatan:
Caj perkhidmatan ini dibayar secara bulanan bagi mengekalkan kemudahan bersama dan harta bersama dalam perkarangan bangunan seperti kolam renang, gym, taman permainan dan juga perkhidmatan keselamatan.

Dana terikat:
 Dana terikat pula ada sebuah dana yang dikumpul daripada penghuni banguna strata bagi tujuan mengecat fakad, kerja-kerja pembersihan dan juga penggantian barang yang sudah lama.

Pengurusan sampah dan kebersihan

Pemilik strata wajib untuk bertanggungjawab untuk membaiki atau menyelenggara apa-apa lekapan dan kelengkapan dalam unit ruang udara mereka. Ramai yang menyangkakan ia merupakan tanggungjawab pihak pengurusan untuk menjaga rumah mereka seperti contoh apabila berlaku kebocoran bumbung, atau mengecat semula luaran pada sepanjang masa. Jika berlaku diantara pemilik, ia perlulah diselesaikan di antara pemilik.

Kebocoran di antara tingkat / kebocoran di tempat sambungan bersebelahan

Antara satu isu yang sering terjadi apabila menjalani kehidupan di bangunan strata adalah situsai dimana terdapat kebocoran pada siling atau dinding hasil daripada tingkat atas, atau rumah sebelah. Masalah kebocoran ini banyak buruknya. Ia boleh menyebabkan pembiakan kulat, menjejaskan kualiti rumah, merosakkan sistem elektrik dan juga boleh menjejaskan harga jualan hartanah tersebut.

Sekiranya ia berlaku, apa yang anda boleh lakukan adalah ketahui punca permasalahan ini daripada pihak pengurusan. Setelah itu, runding dengan pihak yang bertanggungjawab bagi menyelesaikan masalah. Sekiranya tiada tindakan yang berlaku, laporkan pada pihak pengurusan. Dan pemegang unit yang terkesan boleh membuat tuntutan kepada SMT jika pihak bertanggung jawab masih gagal mengambil tindakan.

Penyertaan dalam mesyuarat agung

Mesyuarat agung yang dibuat adalah bertujuan untuk memaklumkan pemilik strata tentang update terkini prestasi pengurusan hartanah mereka. Meskipun begitu, ia bergantung kepada pemilik rumah. Apabila penyertaannya memberangsangkan, pengurusan hartanah yang baik dapat dihasilkan. Pihak pengurusan juga perlu menjelaskan keperluan dan proses penyertaan. Mereka perlu sentiasa mencari jalan dan berunding untuk menyelesaikan masalah bagi memastikan penyertaan pemegang unit akan ada.

Begitulah sedikit sebanyak mengenai hak milik strata dan juga kehidupan di bangunan strata. Adat hidup berjiran, haruslah bertolak ansur. Walau bagaimanapun, kadang-kadang apa yang diperlakukan oleh penghuni rumah lain boleh menguji kesabaran kita. Jika berlaku seperti ini, berkomunikasi dan berbincanglah secara baik sebelum membawa hal ini kepad apihak berkuasa yang bakal memanjangkan lagi isu ini.

Apabila perkara ini berlaku, ia secara langsung akan menambahkan lagi ketegangan hidup berjiran dan membuatkan kita rasa tak selesa untuk berada di situ. Nak duduk lama kan disitu, haruslah bertolak ansur demi kesejahteraan bersama.

Nak dapatkan
insurans rumah terbaik
? Dapatkan di Qoala! Selain itu, sekiranya anda berminat untuk dapatkan
insurans kereta murah
,
insurans motor terbaik
,
insurans kesihatan
 atau
insurans perjalanan
, layari laman web Qoala untuk info lanjut. Qoala menawarkan harga insurans terbaik dengan jaminan proses beli insurans yang selamat, mudah dan berpatutan.

Kongsi:


4 Kerosakan Rumah yang Perlu Diperiksa Sebelum Beli Rumah Subsale

Keadaan semasa atau kerosakan rumah merupakan aspek penting yang perlu diambil kira sebelum
beli rumah
subsale
. Tidak kira sama ada anda sedang meninjau pasaran rumah atau berkira-kira nak beli rumah pertama, anda perlu meneliti aspek kerosakan rumah. Hal ini penting ini untuk elakkan anda daripada terbeli rumah yang rosak teruk dan memerlukan belanja
renovate
 rumah yang tinggi.

Table of Contents

Toggle

Ambil Kira Faktor Penting Ini Semasa Nak Beli Rumah Subsale untuk Elak Kerosakan Rumah Serius
1. Kerosakan Rumah: Masalah Air
2. Serangga Perosak
3. Kerosakan Rumah: Sistem Perpaipan
4. Pendawaian Elektrik

Ambil Kira Faktor Penting Ini Semasa Nak Beli Rumah
 Subsale
 untuk Elak Kerosakan Rumah Serius

Pembelian rumah
subsale
 secara asasnya tidak tertakluk pada manfaat tempoh liabiliti kontrak atau
property defect period
. Ini bermaksud, pembeli rumah
 subsale
 tidak boleh membuat tuntutan ke atas pemaju hartanah sekiranya rumah dibeli tidak berada dalam keadaan baik atau tidak memuaskan.

Oleh sebab itu,
proses beli rumah
subsale

sedikit berbeza dengan proses beli rumah
 undercon
seperti
rumah mampu milik
. Ini kerana, anda perlu periksa kerosakan rumah yang ingin dibeli dengan teliti sebelum menandatangani sebarang p
erjanjian pinjaman rumah
.

1. Kerosakan Rumah: Masalah Air

Anda perlu beri perhatian serius sekiranya rumah
subsale
 yang ingin dibeli ada isu kerosakan rumah seperti masalah air. Masalah air bukan sahaja boleh beri kesan pada siling atau lantai rumah, tetapi boleh menyebabkan kerosakan pada perabot dan peralatan dalam rumah.

Sebelum beli rumah
subsale
, beri tumpuan pada perkara berikut semasa memeriksa kerosakan ini:

Lantai Rumah

Lantai merupakan ruang yang paling besar di dalam rumah anda. Dalam erti kata lain, ia lebih terdedah kepada risiko kerosakan atau lusuh. Malah, kerosakan lantai rumah ini akan bertambah buruk sekiranya anda mengheret perabot atau menjatuhkan objek berat di atas lantai.

Oleh sebab itu, anda perlu ambil kira jenis lantai rumah yang dibeli. Lantai rumah perlu mempunyai ciri yang berkualiti dan tahan lama. Sebagai contoh, jika lantai rumah anda diperbuat daripada kayu, ia mungkin terdedah kepada risiko kayu reput atau diserang anai-anai.

Lantai yang kukuh dan terjaga secara tidak langsung boleh meningkatkan nilai jualan semula (
resale value
) rumah anda.

Kerosakan Rumah: Kebocoran Bilik Air

Bagi mengetahui sama ada ada kebocoran dalam bilik air rumah anda, anda juga dinasihatkan untuk lakukan
water ponding test.
Tutup lubang saluran, buka paip dan biarkan air mengalir sehingga memenuhi ruang bilik air.

Biarkan untuk seketika – jika ada kebocoran pada bilik air, air akan mula mengering. Malah, kesan air juga akan jelas kelihatan pada bahagian siling rumah.

Jika perlu, dapatkan khidmat pemeriksaan daripada pakar pemeriksaan yang terlatih untuk mendapatkan pandangan yang lebih profesional.

Siling Rumah

Jika ada kebocoran atau kerosakan pada bilik air rumah anda, kesan kebocoran atau kesan air boleh dilihat dengan jelas. Biasanya melalui perubahan warna siling rumah atau wujud tompok kekuningan pada siling.

Biasanya, masalah kebocoran siling berlaku berpunca daripada:

Air hujan;

Kelemahan sistem perpaipan;

Masalah
waterproofing
 dan sebagainya.

Kerosakan Rumah: Jubin Lantai

Periksa kualiti pemasangan jubin di bahagian dalam dan luar rumah. Pemasangan jubin yang tidak mengikut spesifikasi boleh mendatangkan masalah kepada pembeli.

Cuba ketuk permukaan dengan batang besi atau duit syiling. Jika bunyi yang terhasil tidak padat atau kosong, ini bermaksud jubin lantai perlu dibaiki dengan segera. Ini kerana, lama-kelamaan ia boleh pecah disebabkan tekanan atau objek berat.

Jika ini berlaku, anda mungkin perlu menggantikan jubin lantai yang baharu yang semestinya akan menambahkan
kos pembaikan rumah
 anda.

2. Serangga Perosak

Serangga perosak seperti anai-anai boleh dikatakan musuh utama binaan terutamanya rumah yang diperbuat daripada kayu. Meskipun serangga ini bersaiz kecil, anai-anai jika dibiarkan boleh merosakkan dan menjejaskan struktur bangunan.

Anai-anai biasanya akan menyerang kawasan rumah melalui bahagian jurang antara lantai, dinding atau retakan pada dinding dan akan merosakkan bahagian dalaman struktur.

Tanda-tanda Rumah Ada Anai-anai

Sukar untuk anda menyedari serangan anai-anai pada rumah anda. Apabila anda menyedarinya, ia mungkin sudah terlambat dan struktur atau barangan anda sudah rosak dek anai-anai. Oleh sebab itu, penting untuk anda peka dengan keadaan di sekeliling rumah. Berikut merupakan antara tanda-tanda rumah anda diserang oleh anai-anai:

Warna pada kerangka pintu, tingkap atau lantai mula berubah;

Ada laluan anai-anai yang muncul keluar dari perabot kayu atau kerangka pintu dan tingkap;

Ada kelekatu berterbangan – kehadiran kelekatu biasanya dikaitkan dengan sarang anai-anai;

Ada rekahan atau lubang dengan timbunan halus berpasir.

Secara asasnya, serangan serangga perosak seperti anai-anai boleh menjadi punca kerosakan rumah yang memerlukan kerja-kerja pembaikan yang serius. Ambil kira perkara-perkara sebegini untuk elakkan anda daripada menanggung kos pembaikan dan kerosakan rumah yang tinggi.

3. Kerosakan Rumah: Sistem Perpaipan

Sama seperti
beli kereta terpakai
 yang memerlukan anda untuk
test drive
 kereta pilihan anda, proses beli rumah terpakai atau rumah
 subsale
 juga melibatkan proses yang hampir sama. Anda perlu uji dan rasai sendiri pengalaman bagi memastikan anda membuat pilihan yang betul dan terbaik.

Sebagai contoh, bagi memastikan sistem perpaipan rumah yang ingin dibeli berada dalam keadaan baik, uji satu-persatu saluran air bagi memastikan ia berfungsi dengan sempurna. Ini bermaksud, anda perlu buka setiap paip, tarik pam mangkuk tandas dan pancuran mandi yang ada di setiap penjuru rumah anda.

Masalah paip atau saluran tersumbat merupakan masalah biasa yang sering dilalui oleh pembeli rumah
subsale
. Oleh sebab itu, anda perlu beri perhatian khusus akan aspek ini. Biasanya, kos pembaikan sistem perpaipan rumah menelan belanja yang agak tinggi dan mahal.

4. Pendawaian Elektrik

Selain itu, salah satu aspek kerosakan rumah yang perlu diperiksa semasa beli rumah
subsale
 ialah sistem pendawaian elektrik. Hidupkan semua suis kipas dan lampu, uji elektrik rumah dengan
test pen
 bagi memastikan elektrik berfungsi dengan baik. Jika sistem pendawaian elektrik rumah tidak memuaskan, ia boleh menyebabkan
litar pinta
s yang boleh menyebabkan
rumah terbakar
.

Jika anda mengesan mana-mana bahagian elektrik yang tidak berfungsi, segera maklumkan kepada ejen atau pemilik rumah untuk tindakan lanjut. Kebanyakan rumah
subsale
 biasanya rumah lama, jadi
wiring
 atau pendawaian elektrik juga berkemungkinan sudah terlalu lama. Ada sebahagiannya mungkin sudah mereput dan ada kebarangkalian kabel elektrik sedia ada telah digigit tikus dan sebagainya.

Namun begitu, jangan ambil mudah dengan masalah berkaitan elektrik. Jika anda tidak mahir dalam kerja elektrik, jangan bahayakan diri membetulkan masalah elektrik sendiri di rumah. Ini untuk mengelakkan anda daripada terkena renjatan elektrik dan dimasukkan ke hospital. Jika perlu, minta khidmat nasihat atau bantuan daripada mereka yang pakar berkaitan elektrik.

Selain itu, sekiranya anda ingin dapatkan info lanjut berkaitan
insurans kebakaran rumah
 untuk perlindungan rumah yang komprehensif, layari laman web Qoala untuk info lanjut. Qoala merupakan
 platform perbandingan insurans di Malaysia
 dengan tawaran perlindungan
insurans rumah terbaik
 pada harga mampu milik.

Kongsi:


Benarkah Kos Beli Rumah Lelong Murah atau Ada Kos Tersembunyi?

Ramai dalam kalangan
anak muda
 tertarik untuk beli rumah lelong sebagai
rumah pertama
 kerana berpendapat kos beli rumah lelong atau harga yang ditawarkan untuk hartanah ini biasanya jauh lebih rendah berbanding hartanah yang ditawarkan oleh pemaju atau rumah sekunder (
subsale
). Proses beli rumah lelong bukanlah suatu proses yang mudah – banyak faktor atau perkara penting yang perlu diberi perhatian sebelum beli rumah lelong seperti keadaan rumah, status hartanah, kos beli rumah lelong dan sebagainya.

Table of Contents

Toggle

Perkara Penting Anda Perlu Tahu Sebelum Beli Rumah Lelong
1. Lelongan Awam
2. Lelongan Mahkamah/Pejabat Tanah
Kos Beli Rumah Lelong: Kos Sebelum, Semasa dan Selepas Beli Rumah Lelong yang Anda Perlu Tahu
1. Kos Beli Rumah Lelong: Sebelum Proses Bidaan
2. Kos Beli Rumah Lelong: Semasa Proses Bidaan
3. Kos Beli Rumah Lelong: Selepas Proses Bidaan
Buat Persediaan Awal, Semak Kekuatan Kewangan Sebelum Beli Rumah Lelong

Perkara Penting Anda Perlu Tahu Sebelum Beli Rumah Lelong

Sebelum bercakap tentang kos beli rumah lelong, penting untuk anda tahu apa yang dimaksudkan dengan hartanah atau rumah lelong? Secara asasnya, hartanah lelong merujuk pada hartanah seperti rumah yang dijual oleh pihak bank atau individu melalui proses lelongan tidak kira sama ada kediaman jenis flat, apartment, banglo dan lain-lain.

Biasanya, proses lelongan akan dilakukan oleh individu atau pihak pelelong berlesen yang dilantik oleh institusi perbankan. Secara asasnya, terdapat dua jenis proses lelongan hartanah yang perlu anda tahu:

1. Lelongan Awam

Lelongan awam merujuk kepada proses lelong yang dijalankan di kawasan awam seperti di dewan lelongan atau hotel, biasanya membabitkan
Loan Agreement Cum Assignment
 (LACA). Dalam erti kata lain, ia merujuk pada proses lelongan yang diuruskan pihak bank bagi hartanah tanpa geran individu atau
hak milik strata
.

2. Lelongan Mahkamah/Pejabat Tanah

Lelongan Mahkamah pula merupakan proses lelongan yang dijalankan oleh pihak pelelong di Mahkamah atau Pejabat Tanah, biasanya melibatkan kes lelong geran. Ini bermaksud, lelongan Mahkamah atau Pejabat Tanah adalah untuk hartanah yang sudah memiliki
geran individu
 bagi apartment yang bertingkat.

Kos Beli Rumah Lelong: Kos Sebelum, Semasa dan Selepas Beli Rumah Lelong yang Anda Perlu Tahu

Kos beli rumah lelong boleh memakan belanja yang tinggi, lebih-lebih lagi jika rumah yang terbida dijual pada harga yang tinggi. Oleh sebab itu, penting untuk pembeli atau pembida ambil tahu kos asas beli rumah lelong atau
kos-kos tersembunyi pemilikan rumah
 lain yang mungkin ada untuk mengelakkan sebarang implikasi lain.

1. Kos Beli Rumah Lelong: Sebelum Proses Bidaan

Sebelum proses pembidaan rumah lelong bermula, anda perlu sediakan sekurang-kurangnya 10 peratus daripada harga rumah yang ingin dibida – biasanya disediakan dalam bentuk draf bank.

Sebagai contoh, jika harga rizab* (merujuk pada harga permulaan lelongan) rumah yang dilelong bermula pada harga RM230,000, anda perlu sediakan draf bank sebanyak RM23,000 dan perlu dibawa semasa hari lelongan.

Sekiranya anda diwakili oleh ejen, ada tambahan kos lain yang perlu dibayar kepada ejen anda. Anda boleh berunding dengan ejen anda berkenaan bayaran ini. Biasanya, bayaran yang dikenakan oleh ejen untuk membida hartanah adalah sekitar RM500 hingga RM1,500 bergantung pada situasi.

2. Kos Beli Rumah Lelong: Semasa Proses Bidaan

Anda diingatkan untuk membawa tunai yang mencukupi (atau lebih baik jika lebih) semasa hari lelongan. Ini kerana, anda perlu menjelaskan baki 10 peratus deposit rumah lelong yang dibeli mengikut harga akhir tawaran lelong tersebut. Sebagai contoh, anda boleh lihat kiraan kos di bawah:

Jenis Bayaran

Harga

Harga Rizab

RM230,000

Draf Bank (10%)

RM23,000

Harga Akhir Selepas Lelongan (Harga Jualan)

*Harga jualan perlu lebih atau sama dengan harga rizab ditetapkan

RM300,000

Deposit daripada Harga Akhir Selepas Lelongan (10%)

RM30,000

Bayaran Tambahan untuk Deposit Akhir

RM30,000 – RM23,000 = RM7,000

*Bayaran secara tunai untuk tambahan draf bank yang telah disediakan

Kos Setem Hasil (Kontrak Jualan/
Contract of Sale
)

RM100-RM250

*Bergantung pada pelelong

Andaikan anda berjaya beli rumah yang dilelong tersebut, ini antara kos-kos beli rumah lelong yang perlu anda pertimbangkan:

Draf bank Harga Rizab + Deposit daripada Harga Akhir Selepas Lelongan + Tambahan Deposit + Duti Setem

RM23,000 + RM30,000 + RM7,000 + RM250

Ini bermaksud, anda perlu sediakan sekurang-kurangnya RM60,250 ketika hari lelongan. Kegagalan anda untuk menyediakan wang tambahan boleh menjejaskan
proses pemilikan rumah lelong
 yang telah dibida.

Oleh sebab itu, anda disarankan untuk berhati-hati atau hadkan jumlah bidaan anda – semakin tinggi harga jualan akhir, semakin tinggi kos beli rumah lelong atau belanja yang perlu anda sediakan ketika hari lelongan.

3. Kos Beli Rumah Lelong: Selepas Proses Bidaan

Setelah selesai proses kedua, anda perlu melakukan pengesahan dokumen Kontrak Jualan (
Contract of Sale
). Sebelum tandatangan dokumen ini, periksa semua maklumat dengan teliti dan pastikan maklumat berkaitan hartanah yang dibeli termasuk butiran diri anda adalah betul:

Nama penuh;

No. kad pengenalan;

Alamat hartanah yang dibeli;

Harga belian termasuk bayaran yang dibuat dalam bentuk draf bank dan tambahan tunai lain.

Kemudian, anda perlu mendapatkan
pinjaman pembiayaan perumahan
 daripada pihak bank dengan segera. Anda perlu mendapatkan kelulusan pinjaman bank untuk selesaikan baki pembelian rumah yang berjaya dibida dalam tempoh 90 hari (untuk lelongan LACA) atau 120 hari (untuk lelongan geran induk).

Sekiranya permohonan anda diluluskan oleh pihak bank, anda perlu menandatangani Surat Tawaran (LO) dan pihak peguam bank akan menghubungi anda untuk menandatangani perjanjian
pinjaman perumahan
 antara anda dan pihak bank.

Kos Babitkan Surat Tawaran (LO)

Secara asasnya, kos berkaitan surat tawaran lebih kurang sama dengan
kos pembelian rumah
subsale
. Anda boleh rujuk jadual seperti di bawah:

Jenis Bayaran

Harga

Harga Akhir Selepas Lelongan (Harga Jualan)

Yuran Guaman

Duti Setem

Yuran Penilai

RM300,000

RM3,000 (1% bagi RM500,000 pertama)

RM1,500 (0.5% daripada pinjaman perumahan)

RM750 (0.25% daripada pinjaman perumahan)

Kos Babitkan Perjanjian Jual Beli

Harga-harga yang dinyatakan di atas belum termasuk kos guaman dan kos-kos lain yang berkaitan seperti kaveat, pendaftaran pejabat tanah, perbelanjaan am lain (kos pengangkutan, faks, telefon dan fotostat) serta caj
pencarian status hartanah
, semakan
kemuflisan
 dan lain-lain.

Anda boleh rujuk jadual kos asas berkaitan Perjanjian Jual Beli seperti berikut:

Jenis Bayaran

Harga

Harga Akhir Selepas Lelongan (Harga Jualan)

Duti Setem

Yuran Guaman

RM300,000

RM7,000 (1% bagi RM100,000 pertama, 2% bagi RM200,000)

RM3,000 (1% bagi RM300,000)

Kos
Renovate
 Rumah Lelong

Rumah lelong biasanya memerlukan kos tambahan untuk baik pulih atau
renovate
 rumah
. Sekiranya baik pulih besar-besaran diperlukan yang melibatkan kerosakan struktur (kerosakan pada bahagian siling atau atap), anda mungkin perlu belanjakan kos baik pulih yang lebih mahal, biasanya sekitar RM20,000 hingga RM30,000 bergantung pada jenis pembaikan.

Biasanya, kerosakan-kerosakan kecil yang tidak melibatkan struktur utama, siling dan pendawaian elektrik biasanya lebih murah – anda mungkin perlukan kos baik pulih minimum sekitar RM5,000 hingga RM10,000 bergantung kepada jenis baik pulih.

Kos Tunggakan-tunggakan Lain (Jika Ada)

Selain itu, anda juga perlu mempertimbangkan kos untuk tunggakan-tunggakan yang mungkin ada seperti
cukai tanah, cukai pintu
 dan yuran penyelenggaraan.
Sebagai contoh, jika rumah yang dibeli ada tunggakan yuran penyelenggaraan selama lima tahun dengan bayaran bulanan sebanyak RM200, berikut kos tersembunyi lain yang perlu ditanggung oleh anda:

Kos Sebulan X Tempoh Tunggakan

RM200 X 60 Bulan = RM12,000

Selain itu, sekiranya rumah lelong yang dibeli sudah lama ditinggalkan, anda mungkin perlu menanggung kos lain seperti kos penyambungan semula meter elektrik, sambungan meter air, pemeriksaan pendawaian elektrik dan lain-lain lagi bergantung pada situasi.

Kediaman teres dua tingkat biasanya memerlukan belanja sekitar RM500 hingga RM1,000 (atau mungkin lebih) untuk penyambungan semula bekalan elektrik.

Buat Persediaan Awal, Semak Kekuatan Kewangan Sebelum Beli Rumah Lelong

Faktor kewangan atau keadaan semasa kewangan anda memainkan peranan penting dalam pembelian hartanah lelong. Penting untuk anda bersedia dari aspek kewangan sebelum beli rumah lelong – kos beli rumah lelong boleh memberi kesan kepada anda jika anda tidak bersedia atau tidak mempunyai simpanan yang mencukupi.

Ada dalam kalangan pembeli berpendapat kos beli rumah lelong boleh dimasukkan sekali dalam pinjaman bank. Malah, ada juga yang membida hartanah tanpa mengambil kira kos-kos lain yang mungkin timbul seperti kos pembaikan, kos peguam dan kos-kos beli rumah lelong yang lain.

Beli rumah lelong secara asasnya melibatkan kos yang besar. Jika tersilap langkah, anda boleh terbeban dengan segala baki pembayaran yang perlu dijelaskan. A
spek ini tidak seharusnya dipandang remeh oleh pembeli, pelabur atau pembida untuk mengelakkan kesilapan dan menjejaskan peluang mereka memiliki rumah lelong.

Selain itu, sekiranya anda sedang mencari
insurans rumah terbaik
, layari laman web Qoala untuk info lanjut. Qoala merupakan
platform perbandingan insurans di Malaysia
 dengan jaminan proses beli insurans yang mudah dan selamat pada harga yang mampu milik.

Kongsi:


Sekiranya anda sedang mencari rumah dan merancang untuk beli rumah
subsale
, anda wajib tahu segala maklumat berkenaan proses beli rumah
subsale
 dan kos-kos yang terlibat semasa beli rumah
. Ketahui semua perkara anda perlu tahu tentang rumah
subsale
 seperti proses beli rumah
subsale
 dan kos beli rumah
second hand
. Anda juga boleh jadikan artikel ini sebagai
checklist
 yang anda boleh rujuk pada bila-bila masa atau semasa proses membeli rumah
subsale
anda nanti.

Table of Contents

Toggle

Beli Rumah Subsale atau Rumah Baru: Yang Mana Lebih Berbaloi?
Apa itu Rumah Subsale?
8 Kos Beli Rumah Subsale yang Anda Perlu Tahu
Kelebihan Rumah Subsale & Kekurangan Rumah Subsale
Beli Rumah Subsale: Adakah Ia Pilihan yang Bagus?

Beli Rumah
 Subsale
 atau Rumah Baru: Yang Mana Lebih Berbaloi?

Selain membeli rumah yang baru siap atau sedang dibina oleh
developer
 rumah, membeli rumah
subsale
 ini juga merupakan antara pilihan yang popular dalam kalangan pembeli-pembeli rumah.

Jabatan Penilaian dan Perkhidmatan
 melaporkan kira-kira 80 peratus daripada semua transaksi hartanah di Malaysia datang dari transaksi pasaran sekunder. Untuk menjawab persoalan sama ada anda patut beli rumah
subsale
atau beli rumah baru, pemilikan rumah adalah sangat subjektif dan ia benar-benar bergantung kepada anda. Ambil kira faktor-faktor lain seperti kewangan anda dan sebagainya sebelum beli rumah yang terbaik untuk anda.

Apa itu Rumah
Subsale
?

Rumah
subsale
 atau juga dikenali sebagai rumah
second hand
bermaksud sesebuah rumah itu pernah ada pemilik sebelum ini. Hartanah
subsale
merupakan hartanah yang dijual semula daripada pemilik sedia ada. Ini bermakna apabila anda beli hartanah
subsale
, anda beli secara
direct
daripada pemilik rumah bukan terus daripada pemaju perumahan. Rumah
subsale
ini dijual mungkin sebab pemilik rumah sebelum ini ingin berpindah rumah, berhijrah ke luar negara atau pelbagai lagi sebab lain. Sangat berbeza dengan

rumah lelong
 atau rumah disita yang biasanya berlaku apabila pemilik tidak lagi mampu membayar ansurans bulanan kemungkinan disebabkan oleh faktor seperti kehilangan punca pendapatan. Apabila pendapatan terjejas, kemampuan untuk membayar ansuran bulanan akan turut tergendala.

8 Kos Beli Rumah
Subsale yang Anda Perlu Tahu

Memang tak dinafikan, nak beli beli rumah
subsale
 ini merupakan satu keputusan yang sangat penting dan ia boleh jadi sesuatu yang menggerunkan sekiranya anda tidak mempunyai ilmu dan maklumat hartanah yang mencukupi. Sama ada anda mahu
 beli rumah pertama
 atau ini merupakan kali pertama anda nak beli rumah
subsale
, maklumat dalam artikel ini boleh membantu memudahkan urusan dan juga dalam masa yang sama mengelakkan anda daripada ditipu.

Secara umumnya, rumah
subsale
memerlukan perbelanjaan yang lebih besar kerana ia melibatkan bayaran
upfront
yang tinggi. Berikut lapan kos beli rumah subsale untuk rujukan dan panduan anda.

1.
Booking Fee
atau Yuran Tempahan Sebanyak 3.18 Peratus

Perkara pertama yang anda perlu lakukan untuk memulakan proses beli rumah
subsale
ialah anda perlu menyediakan yuran tempahan iaitu sebanyak 3.18% daripada harga rumah
subsale
 yang anda mahu beli. Wang ini akan dibayar kepada ejen rumah yang menguruskan proses jual beli ini. Kemudian, anda akan diberikan
booking form
rumah yang anda perlu isi untuk memohon pinjaman perumahan. Katakanlah rumah
subsale
 yang anda nak beli ini bernilai RM500,000, yuran tempahan perlu anda sediakan adalah sebanyak RM15,900 iaitu 3.18 peratus daripada nilai rumah tersebut.

2. Jumlah Deposit Rumah Sebanyak 10 Peratus

Seterusnya, anda perlu menyediakan bayaran deposit semasa nak menandatangani SPA (Perjanjian Jual Beli). Secara amnya, 3.18 peratus yang anda dah bayar kepada ejen rumah tadi dah termasuk dalam bayaran 10 peratus deposit rumah. Ini bermakna anda hanya perlu membayar baki 6.82 peratus sebelum anda
sign
perjanjian SPA.

Kita ambil semula contoh rumah yang berharga RM500,000 tadi, jumlah deposit yang anda perlu bayar iaitu 6.82 peratus bersamaan dengan RM34,100. Selain itu, anda dinasihatkan untuk sentiasa berhati-hati sekiranya ejen cuba membuat helah dan meminta anda membuat bayaran lebih walaupun anda sudah menjelaskan bayaran 3.18 peratus sebelum ini. Ini merupakan
red flag
 ya dan anda boleh membuat laporan kepada badan-badan yang memantau ejen-ejen ini.

3. Yuran Peguam Perjanjian Sewa Beli Rumah (SPA)

Ini merupakan antara faktor yang terpenting semasa anda beli rumah
subsale
. Anda boleh anggap yang peguam ini ibarat tulang belakang untuk pastikan proses beli rumah
subsale
anda ini berjaya. Peguam hartanah yang bagus dan berpengalaman akan memudahkan urusan anda dengan memastikan segala transaksi berjalan dengan lancar. Oleh itu, pastikan anda memilih peguam yang memang pandai buat kerja dan berkaliber. Ingat, anda bayar peguam ini untuk kepakaran dalam hal-hal urusan hartanah yang mungkin diluar bidang pengetahuan anda.

Bagaimana pula dengan caj yang perlu anda bayar untuk yuran guaman SPA? Jumlah ini bergantung kepada kos rumah anda
–
 semakin tinggi nilai rumah anda, semakin mahal yuran guaman anda. Perhatikan jumlah di bawah ini:

Jadual Yuran Guaman SPA:

Berikut merupakan jadual yuran guaman SPA untuk panduan anda:

Kategori

Peratus (%)

RM500,000 pertama

1.0

RM500,000 seterusnya

0.80

RM2,000,000 seterusnya

0.70

RM2,000,000 seterusnya

0.60

RM2,500,000 seterusnya

0.50

Lebih daripada RM7,500,000

0.50

Contohnya, harga rumah
subsale
 anda berharga RM800,000. Anda perlu membayar sebanyak:

Satu peratus daripada RM500,000 yang pertama iaitu sebanyak RM5,000.

Untuk baki RM300,000, 0.8 peratus daripada jumlah tersebut bersamaan dengan RM2,400.

Kemudian, untuk ketahui jumlah keseluruhan anda perlu gabungkan kedua-dua jumlah ini. Jumlah yuran Peguam SPA yang perlu dibayar adalah sebanyak RM7,400.

4. Duti Setem Perjanjian Sewa Beli Rumah (SPA)

Selepas yuran guaman, anda perlu mengira duit setem untuk SPA pula. Duti setem merupakan cukai yang dikenakan ke atas dokumen dan surat perundangan seperti jual beli,
pertukaran hak milik
,
pinjaman rumah
atau perjanjian pinjaman. Bagaimana nak kira kos untuk duit setem ini pula? Jom tengok jadual di bawah ini:

Jadual Pengiraan Duti Setem SPA:

Berikut merupakan jadual pengiraan duti setem SPA untuk panduan anda:

Kategori

Peratus (%)

RM100,000 pertama

1.0

RM100,001 hingga RM500,000

2.0

RM500,001 hingga RM1,000,000

3.0

Lebih daripada RM1,000,000

4.0

5. Yuran Guaman untuk Perjanjian Pinjaman Perumahan

Untuk yuran guaman perjanjian pinjaman perumahan, nilai yuran guaman yang dikenakan bergantung kepada jumlah pinjaman perumahan dan bukannya harga jualan rumah. Sebagai contoh, jika anda beli rumah dengan harga RM500,000 tetapi bank mentafsirkan nilai rumah tersebut hanya RM450,000
–
anda hanya akan layak mendapat 90 peratus pinjaman perumahan berdasarkan penilaian pihak bank.  Ini bermakna, anda hanya akan mendapat pinjaman sebanyak RM405,000.

Kategori

Peratus (%)

RM500,000 pertama

1.0

RM500,000 seterusnya

0.8

RM2,000,000 seterusnya

0.7

RM2,000,000 seterusnya

0.6

RM2,500,000 seterusnya

0.5

Lebih daripada RM7,500,000

0.5

Anda perlu bayar sebanyak RM4,050 iaitu bersamaan satu peratus daripada jumlah pinjaman RM405,000 yang diberikan oleh pihak bank.

6. Duti Setem untuk Perjanjian Pinjaman Perumahan

Makin tinggi pinjaman, makin tinggilah duti setem untuk pinjaman perumahan. Untuk duti setem perjanjian pembiayaan pinjaman perumahan pula, peratusan bayaran kekal sama iaitu 0.50 peratus yang dikenakan ke atas jumlah pinjaman anda terima.

7. Yuran Penilaian Hartanah

Pihak bank akan menghantar penilai hartanah buat
site visit
rumah
subsale
yang anda nak beli ini. Ini juga bermakna anda kena membayar yuran penilaian hartanah atau dikenali sebagai
valuation fee.
Sama juga seperti kos-kos yang telah dinyatakan sebelum ini, jumlah yuran bergantung kepada nilai rumah
subsale
anda:

Kategori

Peratus (%)

RM100,000 pertama

0.25

RM100,001 hingga RM2,000,000

0.20

RM2,000,000 hingga RM7,000,000

0.167

Penilai hartanah akan membuat pemeriksaan rumah untuk memastikan segala maklumat yang telah dinyatakan tepat. Contohnya, dalam borang menyatakan yang rumah yang anda nak beli ini ada dua tingkat tapi penilai hartanah ini mendapati rumah tersebut hanya ada satu tingkat setengah sahaja
–
perkara sebegini boleh menjadi masalah dalam laporan penilaian yang disediakan
. Laporan penilaian rasmi (
valuation report
) akan disediakan untuk diserahkan kepada pihak bank.

8. MRTA dan MRTT

Apabila bank mahu memberikan pinjaman kepada anda, mereka akan mempertimbangkan dan mengambil kira segala risiko yang boleh berlaku dalam tempoh pinjaman perumahan yang kebiasaannya memakan masa antara 30 hingga 35 tahun. Disebabkan ini, pelan

insurans perumahan
 seperti
MRTA, MLTA, MRTT atau MLTT
  ini penting kerana ia akan membantu menjelaskan dan melangsaikan hutang pinjaman bank sekiranya pemilik meninggal dunia atau mengalami kecacatan kekal. Oleh sebab itu, kos ini perlu dipertimbangkan sekiranya anda ingin beli rumah untuk mengelakkan kesulitan pada masa akan datang.

Kelebihan Rumah
 Subsale
& Kekurangan Rumah
Subsale

Berikut merupakan antara kelebihan dan kekurangan beli rumah
subsale
berbanding dengan beli rumah yang baru siap atau sedang dibina oleh pihak pemaju:

Kelebihan Rumah
Subsale

Kekurangan Rumah
Subsale

Anda Boleh Melakukan Pemeriksaan dan Tinjauan

Berbeza dengan beli rumah yang masih dalam pembinaan di mana anda hanya boleh membayangkan keadaan rumah tersebut atau sekadar melawat rumah contoh, beli rumah
subsale
 membolehkan anda mendapatkan gambaran yang tepat sebab rumah
subsale
ini dah siap dan anda boleh tengok dengan mata anda sendiri dengan melawat rumah ini. Anda juga boleh menilai keadaan rumah, kawasan kejiranan dan sebagainya sama ada ia sesuai untuk anda beli.

Rumah Nampak Lama

Rumah
subsale
yang anda nak beli ini mungkin kelihatan usang dan memerlukan sedikit kerja-kerja pemulihan yang semestinya akan memerlukan kos tambahan untuk anda

renovate
rumah
, mengecat dan lain-lain.

Anda Boleh Pindah dengan Lebih Cepat

Selain itu, pembelian rumah
second hand
 tak ada risiko pembinaan lambat siap. Biasanya, urusan beli rumah
subsale
ini mengambil masa lebih kurang dua bulan sekiranya semua dokumen, kertas kerja dan perkara berkaitan berjalan dengan lancar.

Risiko Kerosakan Rumah

Selain itu, rumah subsale juga terdedah kepada risiko kerosakan rumah. Jika anda pindah masuk dan selepas beberapa bulan anda mendapati terdapat sebarang kerosakan pada rumah, anda tidak boleh meminta pemilik terdahulu untuk membaikinya. Ini bermaksud, anda perlu menanggung sebarang risiko kerosakan yang mungkin ada.

Anda Boleh Jadikan Rumah Sewa atau Rumah Tumpangan

Apabila anda beli rumah
subsale
, anda boleh menyewakannya dengan segera dan mengutip sewa bulanan daripada penyewa. Jika anda bernasib baik, anda penyewa yang sedia membayar sewa lebih tinggi berbanding harga bayaran bulanan anda dengan pihak bank. Berbanding beli rumah baru, anda perlu mengeluarkan belanja bulanan tertentu meskipun rumah tersebut masih belum siap untuk diduduki.

Maklumat Mengenai Rumah Mungkin Kurang Tepat

Maklumat tentang rumah mungkin sukar diperolehi seandainya rumah terbabit sudah agak lama. Oleh itu, anda perlu dapatkan ejen yang bagus untuk membantu anda membuat penyelidikan atau mendapatkan maklumat bagi pihak anda.

Beli Rumah
Subsale:
Adakah Ia Pilihan yang Bagus?

Kesimpulannya, beli rumah
subsale
ada kelebihan dan kekurangan yang tersendiri. Jika anda mahu pindah rumah dengan kadar yang lebih cepat, rumah
subsale
 ini merupakan pilihan yang lebih baik berbanding rumah yang masih
under construction
 kerana prosesnya hanya akan mengambil masa beberapa bulan. Yang pasti, persediaan dari segi kewangan memang sangat penting dalam urusan beli rumah
subsale
 kerana terdapat banyak kos-kos yang perlu ditanggung. Semoga artikel ini bermanfaat untuk anda yang mahu berhasrat mahu beli rumah
subsale
.

Selain itu, sekiranya anda sedang mencari

insurans rumah terbaik
, layari laman web Qoala untuk info lanjut.

Kongsi:


Kunci Kereta Hilang? Apa Perlu Buat Jika Kunci Kereta Hilang?

Anda mungkin pernah berdepan situasi kunci kereta hilang – sebaik sahaja anda tiba di tempat parking kereta atau baru ingin keluar rumah untuk selesaikan urusan penting, kunci kereta hilang tak dijumpai. Tak gelabah dibuatnya? Sama ada terlupa tempat letak atau dicuri tanpa sedar, kunci hilang boleh dikatakan antara salah satu situasi yang mencemaskan selain situasi
kereta tiba-tiba mati
 tepi jalan.

Table of Contents

Toggle

Apa yang Anda Perlu Lakukan Jika Kunci Kereta Hilang?
1. Jangan Panik, Kekal Tenang
2. Sediakan Maklumat Kereta
3. Buat Kunci Kereta
Kunci Hilang: Jenis Kunci Kereta di Pasaran
1. Kunci Kereta Tradisional
2. Kunci Kereta Boleh Lipat
3. Kunci Transponder
4. Kunci Kereta dan Fob Luaran
5. Kunci Pintar atau Smart Key
Kunci Hilang, Apa yang Perlu Anda Tahu Sebelum Tukar Kunci Kereta
1. Di mana saya boleh gantikan kunci hilang?
2. Sekiranya hilang kunci kereta, apakah maklumat yang perlu disediakan bagi buat kunci spare yang baharu?
3. Bolehkah saya buat kunci kereta untuk menggantikan kunci asal yang hilang?
4. Berapa lama tempoh masa yang diperlukan untuk duplicate atau buat kunci kereta baharu?
5. Berapakah harga duplicate kunci kereta atau kos duplicate kunci kereta yang hilang?

Apa yang Anda Perlu Lakukan Jika Kunci Kereta Hilang?

Apabila berdepan situasi hilang kunci kereta, ia bukan sekadar memeningkan kepala anda. Ia malah boleh membantutkan segala rancangan atau urusan yang telah direncanakan kerana anda tidak boleh bergerak ke mana-mana selagi kunci yang hilang tidak ditemui atau selagi anda belum tukar kunci kereta yang hilang dengan kunci baharu.

Jika dahulu kunci hilang boleh digantikan dengan mudah kerana tidak menggunakan sistem yang kompleks. Tetapi selari dengan kemodenan, sistem kunci kereta kini menjadi semakin canggih untuk mengelakkan kejadian curi sehinggakan kunci hilang boleh menjadi suatu masalah yang besar dan boleh menyukarkan proses
 duplicate
 kunci kereta bagi menggantikan kunci yang lama.

Sekiranya anda berdepan situasi kunci hilang, anda mungkin boleh praktikkan tips-tips seperti berikut:

1. Jangan Panik, Kekal Tenang

Perkara pertama yang perlu anda lakukan sekiranya kunci hilang adalah dengan kekal bertenang. Ini kerana, jika anda telalu panik atau dalam keadaan gelabah dan tergesa-gesa, anda boleh menjadi tidak fokus sekali gus tidak dapat membantu anda menemui kunci kereta yang telah hilang.

Oleh sebab itu, anda perlu kekal tenang untuk membolehkan anda boleh berfikir dengan betul dan waras. Ingat lokasi terakhir anda melihat atau memegang kunci kereta anda.

Kunci Hilang: Cara Mencari Kunci Kereta yang Hilang

Jika kunci hilang di rumah, periksa kawasan yang biasa anda gunakan seperti ruang tamu, dapur, bilik tidur atau dalam beg tangan, rak kasut dan sebagainya. Selain itu, anda juga boleh pertimbangkan lokasi-lokasi biasa sebegini:

i. Kunci Tertinggal dalam Kereta

Banyak berlaku situasi kunci disangkakan hilang rupa-rupanya kunci tertinggal dalam kereta. Jika kunci kereta anda hilang, anda boleh intai bahagian dalam kereta anda terlebih dahulu.

Jika anda yakin kunci kereta anda ada di dalam kereta anda yang berkunci, anda boleh dapatkan pertolongan daripada tukang kunci untuk membuka pintu kereta anda.

Biasanya, tukang kunci mempunyai peralatan yang boleh membantu membuka pintu kereta tanpa perlu memecahkan
cermin kereta
 anda. Kan jimat tu!

ii. Periksa Celah-celah Sofa Rumah

Anda juga boleh periksa bahagian celah-celah sofa rumah anda. Biasanya, lokasi ini selalu menjadi
port
 kunci hilang yang popular. Anda biasanya tidak menyedari kunci kereta terjatuh dari poket seluar semasa anda sedang duduk atau berbaring di sofa.

iii.
Check
 Poket Seluar Terakhir

Selain itu, kunci kereta juga adakalanya
boleh ditemui di lokasi-lokasi yang tidak dijangka seperti dalam poket seluar. Jika kunci anda hilang, cuba
 check
 seluar terakhir yang anda pakai dahulu sebelum memeriksa mana-mana lokasi lain dalam rumah anda.

iv. Rak Mainan, Tempat Mainan Kanak-kanak

Percaya atau tidak, objek seperti kunci tidak kira sama ada kunci
 rumah pertama
 anda kunci kereta pertama kesayangan anda merupakan antara objek mainan yang paling digemari oleh anak-anak kecil. Ini kerana, bentuk fizikal kunci yang diperbuat daripada logam, berkilat dan menghasilkan bunyi boleh menarik perhatian si kecil anda.

Jadi, kalau anda ada anak kecil atau anak saudara, periksa bakul atau rak mainan mereka terlebih dahulu untuk kepastian.

v. Kunci Kereta Masuk Mesin Basuh

Selain duit syiling dan duit kertas, banyak item lain yang biasa ditemui dalam mesin basuh seperti kerongsang,
rantai emas
, cincin dan sebagainya disebabkan terlupa untuk keluarkan daripada poket seluar atau baju sebelum membasuhnya.

Oleh itu, lakukan
spot check
 dalam mesin basuh anda sekiranya kunci kereta anda hilang. Ada kemungkinan kunci kereta anda masuk ke dalam mesin basuh.

Namun begitu, sekiranya anda mengesyaki bahawa kunci kereta anda dicuri dan tidak hilang, anda perlu laporkan perkara tersebut kepada pihak polis untuk siasatan dan semakan lanjut.

2. Sediakan Maklumat Kereta

Sekiranya anda sudah mencari di segenap ruang dan pelosok rumah anda namun masih belum menemui kunci kereta anda, dan sekiranta anda yakin bahawa kunci kereta anda benar-benar hilang – anda perlu sediakan maklumat berkaitan untuk memudahkan urusan buat kunci kereta baharu.

Nombor pendaftaran kenderaan atau
vehicle identification number
 (VIN);

Moden kereta dan tahun buatan;

Nombor plat kereta;

Maklumat pengenalan peribadi;

Lokasi semasa anda.

Maklumat-maklumat ini penting bagi membolehkan pihak pengedar kereta atau tukang kunci kereta dapat membuat pengesahan kunci yang hilang adalah milik kereta anda. Selain itu, ia juga dapat membantu tukang kunci memprogramkan semula kunci ganti mengikut spesifikasi kunci asal.

Selain itu, maklumat ini juga penting dalam memastikan proses tukar kunci kereta dapat dilakukan dengan lebih efisien selain membantu anda menerima kunci ganti yang sesuai dengan model dan jenis kereta anda.

3. Buat Kunci Kereta

Sekiranya kunci kereta anda hilang, anda perlu gantikan dengan segera bagi membolehkan urusan atau rancangan anda boleh diteruskan seperti biasa. Anda boleh mempertimbangkan untuk buat kunci kereta ganti atau duplicate kunci kereta melalui cara-cara berikut:

Pusat Servis atau Pengedar Kereta

Biasanya, harga buat kunci
spare
 kereta di sini lebih mahal berbanding perkhidmatan tukang kunci kereta. Selain itu, penggantian kunci di pusat servis juga tidak sesuai semasa situasi kecemasan kerana biasanya memakan masa yang lama.

Tukar Kunci Kereta DIY Sendiri

Cara ini memerlukan peralatan dan pengetahuan tertentu untuk elakkan kerosakan pada mana-mana komponen kereta. Jika tersilap langkah, ia mungkin menyebabkan belanja yang lebih tinggi berbanding tukar di kedai buat kunci kereta.

Perkhidmatan Tukang Kunci Kereta

Guna khidmat tukang kunci kereta biasanya lebih cepat, efisien dan menjimatkan. Namun begitu, anda perlu buat pilihan yang tepat dan lakukan survei harga terlebih dahulu untuk mengelakkan anda daripada tertipu.

Kebanyakan tukang kunci kereta memiliki teknologi dan peralatan yang membolehkan mereka memprogramkan semula sistem kunci kereta baharu atau
 duplicate
 kunci kereta yang hilang tanpa kunci asal.

Kunci Hilang: Jenis Kunci Kereta di Pasaran

Jika anda ingin tukar kunci hilang, anda perlu tahu sekurang-kurangnya jenis kunci kereta anda untuk memastikan proses penggantian kunci kereta anda berjalan dengan lancar. Berikut lima jenis kunci kereta untuk rujukan anda:

1. Kunci Kereta Tradisional

Sekiranya kereta anda menggunakan kunci kereta jenis ini, minta bantuan tukang kunci untuk buat kunci kereta ganti untuk kereta anda. Biasanya, kunci kereta tradisional boleh digantikan dengan mudah kerana mekanisme sistem kunci ini tidak terlalu kompleks dan sukar seperti kunci kereta yang lain.

Meskipun begitu, anda mungkin perlu menukar silinder kunci pencucuh (
ignition lock
) kepada yang baharu kerana ada sesetengah keadaan kunci ganti yang dibuat tidak sepadan dengan silinder kunci pencucuh yang lama.

2. Kunci Kereta Boleh Lipat

Kalau anda perasan, pengeluar kereta kini menggunakan mekanisme kunci kereta boleh lipat bagi kebanyakan model kereta baharu. Sama seperti pisau lipat, kunci kereta boleh lipat membolehkan anda melipat kunci kereta apabila tidak digunakan dan anda hanya perlu menekan butang kecil sekiranya ingin gunakan kunci kereta. Ciri ini merupakan mekanisme perlindungan tambahan yang boleh membantu mencegah kecurian.

Meskipun begitu, anda mungkin berdepan masalah apabila kunci kereta ini hilang kerana tanpa transponder, anda tidak dapat menghidupkan kereta anda. Biasanya, harga tukar kunci kereta jenis ini lebih mahal berbanding kunci biasa yang lain.

3. Kunci Transponder

Selain lebih moden, harga duplicate kunci kereta jenis ini juga dikatakan lebih mahal berbanding kunci tradisional. Kunci transponder ini secara asasnya dilengkapi dengan
built-in chip
 yang akan memberi isyarat kepada
ECU kereta
 bahawa kunci yang betul dan sesuai sedang digunakan. Sekiranya kunci yang tidak sepadan digunakan, enjin kereta anda mungkin menghadapi kesukaran untuk dihidupkan.

Jika kunci kereta jenis ini hilang, hubungi tukang kunci yang mempunyai kepakaran mengendalikan kunci sebegini kerana mereka biasanya memiliki kunci
 spare
 dengan cip yang sama dengan kunci kereta asal.

4. Kunci Kereta dan Fob Luaran

Jika kereta anda menggunakan kunci kereta dengan fob luaran, anda masih boleh mengakses kereta anda mengunakan kunci yang ada sekiranya fob luaran kereta anda hilang.

Meskipun begitu, dalam situasi kunci kereta yang hilang tetapi fob masih ada, anda perlu buat kunci ganti untuk menghidupkan kereta anda kerana fob luaran hanya membolehkan anda mengakses kereta tetapi tidak menghidupkan kereta anda.

Selain itu, jika anda berdepan situasi hilang kedua-dua kunci kereta dan fob luaran, anda disarankan untuk menggantikan kunci kereta terlebih dahulu sebelum menggantikan fob.

5. Kunci Pintar atau
Smart Key

Boleh dikatakan hampir kebanyakan model kereta baharu hari ini dilengkapi dengan sistem
keyless entry
 dan butang
push start
. Sekiranya
smart key
 kereta anda hilang, anda tiada pilihan lain selain membawa kereta anda ke wakil pengedar terdekat untuk mendapatkan kunci ganti yang sesuai.

Penggunaan teknologi dan sistem elektronik yang lebih moden secara tidak langsung menyukarkan anda untuk mendapatkan kunci
spare
 dengan lebih mudah dan cepat. Anda mungkin perlu tunggu lebih lama sebelum mendapatkan kunci ganti yang sepadan untuk kereta disebabkan oleh masalah kekurangan stok.

Selain masa, anda mungkin juga terpaksa berdepan dengan peningkatan kos yang lebih tinggi sekiranya berlaku kehilangan kunci kerana proses penggantian yang lebih rumit.

Kunci Hilang, Apa yang Perlu Anda Tahu Sebelum Tukar Kunci Kereta

Berikut merupakan soalan-soalan lazim yang sering ditanya berkaitan proses buat kunci hilang untuk rujukan dan panduan anda:

1. Di mana saya boleh gantikan kunci hilang?

Secara asasnya, anda boleh buat kunci kereta hilang di mana-mana kedai buat kunci kereta berhampiran anda (
Cadangan Google
: kedai buat kunci kereta
near me
/buat kunci kereta
 near me
) atau anda juga boleh menghubungi tukang kunci kereta yang menyediakan perkhidmatan penggantian kunci secara
mobile
 atau bergerak.

Selain itu, anda juga boleh memanfaatkan mana-mana platform dalam talian yang menawarkan perkhidmatan buat kunci
spare
 secara online di Malaysia.

2. Sekiranya hilang kunci kereta, apakah maklumat yang perlu disediakan bagi buat kunci
 spare
 yang baharu?

Bagi membolehkan proses
repair
 kunci kereta dapat dilakukan dengan lebih baik dan berkesan, anda perlu sediakan maklumat yang lengkap kepada tukang kunci atau syarikat pengedar kereta seperti berikut:

Maklumat pengenalan diri;

Model dan tahun buatan;

Jenis kunci kereta;

Nombor plat kereta atau nombor pendaftaran kenderaan;

Nombor pengenalan kenderaan atau
vehicle identification number
 (VIN);

Lokasi semasa.

3. Bolehkah saya buat kunci kereta untuk menggantikan kunci asal yang hilang?

Secara asasnya, anda boleh tukar atau gantikan kunci asal yang hilang. Kebanyakan tukang kunci kereta kini boleh
 duplicate
 kunci kereta menggunakan peralatan dan teknologi canggih yang membolehkan mereka memprogram atau menetapkan semula cip kunci kereta asal yang telah hilang pada kunci kereta yang baharu.

4. Berapa lama tempoh masa yang diperlukan untuk
 duplicate
 atau buat kunci kereta baharu?

Biasanya, proses buat kunci
 spare
 kereta memakan masa antara 10 hingga 30 minit. Namun begitu, ia bergantung pada jenis kunci dan tahap kerumitan sistem transponder kereta.

5. Berapakah harga
duplicate
 kunci kereta atau kos
 duplicate
 kunci kereta yang hilang?

Secara asasnya, kos buat kunci kereta baru bagi menggantikan kunci kereta hilang boleh menelan belanja antara RM100 hingga RM300 (atau mungkin lebih tinggi) bergantung pada jenis model kereta dan tahap kesukaran proses penggantian kunci kereta secara keseluruhan.

Sebagai contoh, harga
duplicate
 kunci kereta Myvi atau Axia (Perodua) biasanya sekitar RM150. Bagi harga
duplicate
 kunci kereta Proton Exora pula, caj untuk penggantian kunci (
original key
) adalah sekitar RM150, manakala untuk harga
duplicate
 kereta Toyota Vios dianggarkan sekitar RM350.

Namun begitu, harga ini mungkin berubah bergantung pada tempat, masa dan faktor-faktor luar jangka lain. Biasanya, kos tukar kunci kereta atau harga buat kunci kereta hilang melalui perkhidmatan tukang kunci kereta atau kedai buat kunci kereta biasanya jauh lebih rendah berbanding perkhidmatan pengedar kereta anda.

Anda disarankan untuk mendapatkan sebut harga daripada beberapa vendor terlebih dahulu untuk membantu anda mendapatkan tawaran harga yang lebih rendah selain membantu anda merancang kewangan dengan lebih baik.

Semoga perkongsian ini boleh membantu anda sekiranya anda berdepan situasi kunci kereta hilang pada masa akan datang. Anda disarankan untuk sentiasa berwaspada dan berhati-hati untuk mengelakkan anda berdepan situasi kunci hilang. Ini kerana, ia boleh menyebabkan anda menanggung kos penggantian dan perbelanjaan yang tidak perlu.

Selain itu, jika anda ada merancang untuk
memperbaharui insurans kereta terbaik
 untuk kereta anda, layari laman web Qoala untuk info lanjut. Qoala menyediakan pelbagai jenis
insurans kereta murah
 dan terbaik yang sesuai mengikut keperluan anda dan bajet anda. Ingat insurans kereta, ingat Qoala!

Kongsi:


Lampu Amaran Kereta: Simbol Amaran Penting Masalah Kereta

Setiap kereta dilengkapi dengan simbol-simbol indikator atau lebih dikenali sebagai lampu amaran kereta. Ia diwujudkan bagi memberitahu pemandu sekiranya terdapat kerosakan atau permasalahan pada kereta. Jangan terkejut, ramai yang mengabaikan lampu amaran kereta apabila ia menyala. Sebenarnya, tindakan ini salah dan merugikan anda kerana anda terpaksa mengeluarkan belanja untuk menampung kos baiki yang tinggi.

Table of Contents

Toggle

Lampu Amaran Kereta: 6 Simbol Amaran Kereta yang Anda Perlu Tahu
1. Simbol Minyak Hitam Kurang
2. Lampu Amaran Minyak Enjin Kereta
3. Lampu Amaran Suhu Enjin
4. Lampu Amaran Brek Tangan
5. Lampu ABS Menyala
6. Lampu Amaran Bateri
Selenggara Kereta Mengikut Jadual untuk Elakkan Kos Pembaikan yang Tinggi

Lampu Amaran Kereta: 6 Simbol Amaran Kereta yang Anda Perlu Tahu

Ada apa dengan lampu amaran
kereta
? Perlu ke kita cemas apabila lampu amaran kereta menyela? Jangan risau, bagi korang yang tak mahir mengenai lampu amaran kereta, Qoala hari ini akan menerangkan mengenainya dengan lebih lanjut.
Tak semua orang tahu dan hafal setiap satu maksud di sebalik simbol-simbol yang ada pada dashboard kereta.

Namun, ianya amat penting untuk kita kenalpasti dan fahami makna lampu amaran kereta bagi mengenalpasti saiz masalah tersebut sama ada besar atau kecil.
Berikut adalah enam simbol utama lampu amaran kereta yang perlu anda ketahui:

1. Simbol Minyak Hitam Kurang

Nama lain bagi simbol ini adalah teko aladdin. Ini kerana ia menyerupai teko aladdin jika dilihat dengan mata kasar. Nama sebenarnya pula adalah oil pressure switch.

Sekiranya lampu amaran
kereta
oil switch pressure ini menyala, ia berkemungkinan
enjin
kenderaan anda mengalami kerosakan yang besar sehingga boleh menyebabkan kerosakan hampir kesemua bahagian dalam enjin.

Simbol oil pressure switch ini akan menyala apabila minyak pelincir kereta anda kehabisan atau pun kekurangan. Selain itu, kekurangan
minyak hitam
 juga boleh disebabkan terdapat kebocoran yang menyebabkan minyak enjin mengalir keluar.

Akibatnya,
enjin
 kereta anda akan menjadi kasar sehingga menyebabkan kerosakan yang lebih teruk dan memakan kos yang tinggi untuk membaiki.

Jadi, apa nak buat sekiranya lampu amaran
kereta
 ini menyala ketika anda sedang memandu? Pertama, anda dinasihatkan untuk menghentikan kenderaan anda di kawasan yang selamat dan terus matikan enjin.

Seterusnya, anda perlu memeriksa paras minyak enjin pada bahagian hadapan kenderaan anda. Sekiranya minyak enjin masih ada dan mencukupi, anda dinasihatkan untuk memandu kenderaan anda ke bengkel berdekatan bagi membuat pemeriksaan yang selanjutnya.

2. Lampu Amaran Minyak Enjin Kereta

Lampu amaran kereta yang seterusnya adalah simbol ‘Check Engine’. Simbol ini menyala kerana sistem komputer di dalam
kereta
 anda telah mendapati dan mengesan ada permasalahan pada sistem kereta anda. Keadaan dan situasi ini juga bergantung kepada jenis, tahun dan model kereta tersebut.

Simbol ini menyala berkemungkinan disebabkan kereta anda ada masalah enjin, transmisi, suspensi, atau masalah brek. Jalan terbaik untuk mengenal pasti masalah ini adalah dengan melakukan pemeriksaan atau diagnosis secara lebih mendalam.
Sedang anda memandu, tiba-tiba lampu amaran kereta ini menyala. Masih boleh pandu atau tidak?

Apabila lampu enjin kereta anda menyala semasa anda memandu, anda masih boleh teruskan pemanduan. Namun, anda harus mendapatkan pemeriksaan selanjutnya dengan kadar segera.

Meskipun begitu, sekiranya anda mendapati terdapat perbezaan ketara dari segi pemanduan seperti pemanduan yang tidak lancar, enjin bergegar atau berbunyi, anda dinasihatkan untuk berhenti di kawasan selamat dan hubungi trak tunda.

Untuk menghubungi trak tunda, anda hanya perlu menghubungi pihak insurans anda. Kebiasaannya, perkhidmatan trak tunda adalah percuma sekiranya melalui pihak
insurans kereta
 anda.

Tanda-Tanda Enjin Kereta Perlu Overhaul

Tiada kereta yang kekal baik tanpa diselenggara. Setiap kereta pasti mempunyai masalah-masalahnya yang tersendiri. Kita sebagai pemandu memang agak sukar menentukan sama ada enjin kereta kita memerlukan overhaul atau tidak. Namun, selain daripada lampu amaran kereta, ada tanda-tanda enjin kereta perlu di overhaul yang boleh kita kesan. Tanda-tandanya ialah:

Asap Putih Keluar Dari Ekzos

Apabila anda mendapati asap berwarna putih keluar dari ekzos kereta, itu tandanya minyak enjin sudah memasuki ruang pembakaran. Perkara ini boleh berlaku kerana gelang piston atau juga dikenali sebagai piston ring sudah haus atau pun rosak.

Enjin Meragam Disebabkan Palam Pencucuh Berkerak

Palam pencucuh yang telah dicemari oleh minyak enjin yang bocor boleh menyebabkan kerak. Palam pencucuh yang berkerak secara tidak langsung boleh menjejaskan prestasi percikan api dan menyebabkannya tidak mampu berfungsi dengan optimum. Anda boleh mengesan tanda-tanda prestasi enjin kereta anda mula merosot:

Enjin meragam

Bunyi pelik terhasil di bahagian enjin

Enjin tersengguk-sengguk ketika memecut

Minyak Hitam Kurang

Masalah enjin sering makan minyak ini merupakan salah satu tanda yang besar bahawa enjin kereta anda memerlukan overhaul. Macam mana nak tahu
minyak hitam
 kereta berkurangan? Periksa paras minyak enjin kereta anda secara berkala dengan menggunakan dipstick untuk mengetahui paras sebenar minyak enjin dalam kereta anda.

Temperature atau Suhu Enjin Kereta Naik

Suhu atau temperature enjin yang kerap naik dengan tiba-tiba sehingga menyebabkan overheat menandakan terdapat masalah kebocoran pada bahagian enjin yang menjejaskan nisbah mampatan. Ia biasanya disebabkan oleh gasket kepala silinder yang rosak lalu menyebabkan air radiator berkurangan dan memasuki ruang pembakaran.

3. Lampu Amaran Suhu Enjin

Simbol lampu amaran kereta ini boleh bernyala disebabkan perubahan suhu dalam enjin kereta anda. Apabila indikator ini menyala, ia bererti suhu coolant melebihi darjah selamat dan enjin berada dalam
suhu yang amat panas
.

Situasi ini boleh berlaku sekiranya ada kebocoran coolant, gelembung udara dalam sistem penyejukan, atau pam penyejuk gagal berfungsi. Apabila simbol ini menyala, anda tidak boleh mengabaikan.

Anda perlu mengambil tindakan segera. Ini kerana enjin kereta anda berisiko tinggi untuk mengalami kerosakkan yang lebih teruk.
Apabila simbol lampu amaran kereta ini menyala, anda dinasihatkan untuk segera berhenti di bahu jalan.

Biarkan enjin melahu biasa tanpa menekan pedal minyak. Hidupkan
penyaman udara
. Jangan terus matikan enjin, tunggu sekejap sebelum dimatikan.

Biasanya jika tanda kebocoran dikesan, enjin mesti dimatikan segera. Antara tanda itu ialah bau gula hangit, wap keluar dari bawah bonet atau nampak cecair panas mengalir bawah kenderaan.

Jika salah satu tanda itu dikesan, tindakan terbaik adalah mematikan enjin atau biarkan enjin melahu beberapa saat untuk menyejukkannya sebelum enjin dimatikan.

Apa akan jadi sekiranya anda mengabaikan indikator ini? Akibatnya, komponen utama dalam akan mengalami kerosakan yang ekstrem dengan cepat.

Selain itu, kepala silinder akan menjadi bengkok yang boleh menyebabkan kos baiki menjadi lebih tinggi sehingga perlu menggantikan blok enjin baharu.

Cara Mengatasi Suhu Enjin Kereta Naik

Berikut antara tips mengatasi suhu enjin kereta naik yang boleh anda lakukan:

Periksa Hos Getah

Bagi memastikan hos getah berada dalam keadaan baik, anda disarankan untuk melakukan pemeriksaan top hose dan bottom hose. Anda perlu memastikan tiada rekahan atau kesan melecet yang berlaku pada permukaan hos. Untuk mengenalpasti jika hos tersebut mempunyai rekahan, anda perlu memicit hos tersebut.

Periksa Radiator

Bahagian radiator yang selalu mengalami kebocoran adalah pada bahagian top seam dan bottom seam. Bilah-bilah penyejuknya turut boleh mengalami kebocoran. Jika radiator anda mengalami kebocoran, ia boleh disebabkan oleh hentaman batu.

Sekiranya bilah-bilah penyejuk mengalami kebocoran, anda boleh membaiki ‘sealent’ yang boleh dibeli dari kedai alat ganti kereta malah di pasaraya; atau serahkan tugas dan pembaikan kepada mekanik. Alternatif lain adalah dengan mendapatkan radiator yang terpakai ataupun baru.

Menggantikan Kipas Radiator

Perhatikan tahap kederasan kipas radiator berputar. Putaran yang lemah menyebabkan kipas radiator tidak mampu menyedut kuantiti angin yang diperlukan untuk menyejukan radiator. Jika situasi ini berlaku, langkah terbaik yang perlu diambil adalah penukaran motor kipas radiator.

Anda turut perlu memperhatikan durasi kipas tersebut berputar. Kipas radiator yang berhenti berputar terlalu cepat akan gagal menyejukan radiator dan menyebabkan temperature kereta naik.

Lebih-lebih lagi jika anda terperangkap dalam kesesakan lalu lintas. Kebiasaannya kipas radiator akan berputar kira-kira 20- 30 saat pada setiap operasinya dan mampu merendahkan suhu yang ditunjukkan pada meter suhu.

4. Lampu Amaran Brek Tangan

Brek tangan
 adalah salah satu elemen yang sangat penting dalam
kereta
. Ia membolehkan kita untuk mengelakkan pelanggaran dan mengawal pergerakan serta kelajuan kereta anda.

Apabila simbol lampu amaran kereta ini menyala, ia boleh berlaku disebabkan dua perkara iaitu minyak brek di paras rendah atau kerosakan pada master brek pam.

Selain itu, pad brek yang haus turut boleh menyebabkan simbol ini menyala. Jika sudah mengenal pasti puncanya datang daripada pad brek kereta, bermakna anda perlu tahu yang ketebalan pad brek melepasi tahap minimum atau lebih difahami pad brek telah nipis.

Perkara tersebut sekaligus akan menyebabkan paras penurunan minyak brek yang banyak dan kuantiti dalam reservoir kurang.
Dalam keadaan normal memang minyak brek akan turun atau berkurangan tetapi tidak sebanyak apabila pad brek anda semakin menipis.

Jalan penyelesaiannya gantikan saja dengan pad brek baru dan isi semula minyak brek.

5. Lampu ABS Menyala

Sistem brek anti-kunci atau anti-lock braking system (ABS) adalah salah satu sistem keselamatan kenderaan yang berfungsi untuk memastikan tayar tidak terkunci di bawah daya pembrekan tinggi.

Penjagaan sistem ini sangat penting untuk menjamin keselamatan di jalan raya. Antara punca lampu amaran kereta ini menyala adalah kerosakan fius.

Sekiranya terdapat masalah pada komponen kenderaan, lampu atau indikator amaran akan menyala sekejap sebelum terpadam pada papan pemuka. Ini bermakna, lampu ABS yang terus menyala selepas ini enjin dihidupkan menunjukkan fius ABS sudah terbakar.

Selain itu, masalah sistem sensor halaju turut boleh menyebabkan lampu amaran kereta ini menyala. Terdapat sensor halaju yang dipasangkan dengan ABS untuk mengukur kadar pergerakan roda kenderaan.

Maklumat seperti kelajuan roda akan dihantar kepada sistem komputer dan sistem ABS untuk mengenal pasti tahap kelajuan roda.

6. Lampu Amaran Bateri

Lampu amaran kereta seterusnya adalah lampu amaran bateri. Apabila simbol ini menyala, masalah bateri atau masalah alternator? Ramai beranggapan apabila simbol ini menyala ia menandakan masalah
bateri kong
.

Namun, simbol bateri ini adalah indikator kepada masalah sistem pengecasan bateri kereta anda.
Apabila anda menghadapi situasi ini, ini yang anda perlu lakukan:

Matikan segala komponen elektronik kereta (radio, aircond, kipas)

Cari bengkel / pusat servis berdekatan dan terus ke sana (~5KM)

Sekiranya tiada bengkel berdekatan, pandu di lorong yang selamat dan berhenti sekiranya boleh

Dapatkan khidmat tundaan daripada pihak insurans

Untuk sebuah kereta yang berfungsi dengan normal, bateri kereta hanya digunakan untuk menghidupkan enjin sahaja, apabila enjin telah hidup, alternator akan berfungsi dan menyalurkan elektrik kepada seluruh komponen kereta, termasuk mengecas semula bateri kereta.

Namun apabila alternator rosak dan gagal berfungsi, aliran elektrik kenderaan bergantung sepenuhnya kepada kuasa bateri kereta, yang mana ia tidak akan mampu bertahan lama.

Jadi apabila kereta anda tiba-tiba bila kereta sedang dipandu, dan anda nampak simbol bateri kereta menyala sebelum kereta anda mati, ia menandakan terdapat masalah dengan alternator / sistem pengecasan kereta anda.

Tanda-tanda Alternator Kereta Perlu Diganti

Berikut antara tanda-tanda alternator kereta rosak yang perlu diganti dengan segera:

Lampu Utama Malap

Antara simptom-simptom utama yang menandakan alternator kereta anda perlu diganti adalah lampu utama malap. Ini kerana, alternator berfungsi sebagai penyumbang kepada tenaga elektrik kepada kenderaan.

Sekiranya berlaku masalah pada alternator, ia akan membuatkan potensi kenderaan anda menurun. Selain itu, anda juga mungkin akan mendapati aksesori-aksesori lain yang menggunakan tenaga elektrik seperti penyaman udara, meter penunjuk dan juga power window.

Bunyi dan Bau

Bunyi seperti di bahagian enjin, bau getah atau wayar terbakar adalah antara tanda amaran awal yang menunjukkan alternator kereta anda mengalami masalah.

Anda disarankan untuk melakukan pemeriksaan awal apabila anda mendapati bunyi-bunyi yang pelik di bahagian enjin kereta atau pun anda terhidu bau getah terbakar.

Anda perlu melakukan penggantian ini dengan cepat kerana khuatir ia akan merosakkan komponen-komponen yang lain.

Kerosakan Aksesori Lain

Seperti yang diberitahu tadi, alternator berfungsi sebagai penyumbang tenaga kepada komponen-komponen kereta yang lain. Apabila alternator tidak dapat menyumbangkan tenaga elektrik yang secukupnya untuk kereta anda, ia akan menyebabkan kerosakan aksesori kereta seperti radio, tingkap, penyaman udara dan aksesori-aksesori lain yang memerlukan tenaga elektrik.

Apabila anda sukar menaikkan cermin tingkap kereta atau radio tidak berfungsi secara tiba-tiba, ia adalah petunjuk bahawa alternator kereta anda sudah rosak. Sekiranya ia tidak dibaiki secara cepat, lampu amaran kereta akan mula menyala.

Kerosakan Bateri

Pernah tak anda lalui dimana baru tukar bateri tapi kereta masih tak boleh dihidupkan? Ia mungkin bukan berpunca daripada kerosakan bateri tetapi alternator yang mempunyai masalah.

Hal ini berlaku apabila alternator tidak mampu membekalkan arus elektrik yang secukupnya untuk mengecas bateri dan ia secara tidak langsung menyebabkan enjin gagal dihidupkan.

Selenggara Kereta Mengikut Jadual untuk Elakkan Kos Pembaikan yang Tinggi

Pastikan anda sentiasa menyenggara komponen kenderaan bagi mengelakkan berlakunya kerosakan pada situasi tidak terduga.
Lampu amaran kereta adalah indikator kepada pemandu bahawa kereta anda sedang mempunyai masalah.

Lakukan pemeriksaan segera sekiranya lampu amaran tersebut menyala. Jika anda melengah, atau mengabaikan lampu amaran tersebut, komponen-komponen lain berpotensi untuk turut rosak. Sekiranya ia berlaku, kos membaiki dijangka amat tinggi.

Jadi, sebelum anda terpaksa mengeluarkan duit yang banyak, setiap kali lampu amaran kereta tersebut menyala, lakukan terus pemeriksaan dengan bengkel-bengkel kereta yang berdekatan.

Kereta perlu lah dijaga agar ia dapat digunakan dengan baik. Selain segera bawa ke bengkel apabila lampu amaran kereta menyala, insurans kereta amat membantu sekiranya berlaku kecemasan terhadap kereta anda.

Dengan itu, anda perlu mendapatkan
insurans kereta terbaik
 buat kenderaan anda. Nak dapatkan insurans kereta terbaik? Klik di
SINI
.

Kongsi:


Lampu Kereta: Jenis & Tips Penjagaan

Tanpa lampu kereta, tak boleh lah kita drive malam-malam. Betul tak? Nampak macam benda biasa, tapi lampu kereta ni salah satu elemen
kereta
 yang selalu diabaikan. Lagi satu, zaman sekarang, lampu kereta bukan saja berfungsi sebagai penerang, tapi boleh juga menjadi salah satu aksesori kereta untuk mencantikkan penampilan kereta.  Seiring perkembangan zaman, di pasaran ada banyak jenis lampu untuk kereta dan fungsinya juga pelbagai. Jadi apakah jenis dan fungsi lampu kereta sebenarnya?

Table of Contents

Toggle

Jenis-jenis Lampu Kereta & Kegunaannya
Lampu Kereta Jenis Halogen
HID (High Intensity Discharge)
LED (High Emitting Diodes)
Jenis Lampu Berdasarkan Fungsi
Lampu Siang (Daytime Running Lamp)
Lampu Belakang (Tail Lights)
Lampu Suluh Rendah (Low Beam)
Lampu Suluh Tinggi (High Beam)
Lampu Kereta Jenis Lampu Kabus (Fog Lamps)
Lampu Kereta Jenis Lampu Bahaya (Hazard Lights)
Lampu Kereta Jenis Lampu Brek
Lampu Signal
Lampu Kabin
Tips Kilatkan Lampu Kereta

Jenis-jenis Lampu Kereta & Kegunaannya

Perkembangan teknologi semakin cepat. Kalau dulu memiliki kereta hanya keperluan pengangkutan tetapi kini fungsi
kereta
 sudah berubah. Ada orang beli kereta sebab memang memerlukan untuk bergerak dari satu tempat ke satu tempat. Ada orang beli kereta hanya untuk menambah koleksi dan perkara ini melibatkan cara penyelenggaraan dan penggunaan kereta tersebut.

Tetapi lain halnya bila fungsi kereta adalah sebagai koleksi, maka komponen yang ditambahkan lebih pada nilai artistik atau keindahan selain fungsi utama. Macam tu juga lah komponen lampu kereta. Lampu merupakan bahagian komponen yang penting. Selain memberi pencahayaan,  aksesori untuk mencantikkan kereta  juga mempunyai berbagai fungsi, baik bagi pemandu atau orang lain.

Jom, ketahui jenis-jenis lampu kereta dan kegunaannya.

Lampu Kereta Jenis Halogen

Lampu kereta jenis halogen ni merupakan model lampu paling banyak yang digunakan dalam kereta. Kebiasaannya, lampu halogen ni dipasang sebagai lampu utama. Kekuatan yang dihasilkan lampu halogen ini antara 35-55 watt.

Untuk pengetahuan korang, lampu kereta jenis halogen ni bekerja dengan cara mengoperasikan filamen pada suhu yang tinggi. Lampu halogen ni menggunakan filamen seperti lampu pijar pada umumnya, dalam pengoperasian filamen ini dapat menghasilkan cahaya atau pijar yang lebih terang.

HID (High Intensity Discharge)

So, apa yang membezakan lampu kereta halogen dengan high intensity discharge ni?

Basically, lampu high intensity discharge ni dibuat tanpa menggunakan filamen. Cahaya yang dihasilkan dari pengapian gas Xenon yang berada dalam tabung. Meskipun tanpa filamen, cahaya yang dihasilkan lebih terang dibandingkan dengan lampu halogen serta lebih tahan lama meskipun tanpa daya yang tinggi.

Masalahnya, kalau kereta korang guna lampu kereta jenis high intensity discharge ni and nak ganti, lampu jenis ni perlukan arus elektrik yang berbeza, sehingga prosesnya agak rumit kerana perlu menggunakan ballast untuk seimbangkannya.

LED (High Emitting Diodes)

Mungkin dah ramai tahu pasal lampu LED yang dikenali sebagai lampu penerang dalam ruangan.Pada kendaraan bermotor, lampu jenis ini biasa digunakan untuk brek dan juga pada plat motor. Tapi sekarang ni, lampu LED juga sering digunakan sebagai lampu utama.

Antara kelebihan lampu
kereta
 LED ni adalah dengan hanya menggunakan tenaga yang lebih kecil, ia dapat menghasilkan intensiti cahaya yang lebih terang dan kuat berbanding lampu high intensity discharge. Dan disebabkan itulah ramai pemilik kereta menggunakan lampu kereta jenis ni.

Walau bagaimanapun, untuk pemasangannya membutuhkan penambahan relay dan kit penukaran yang biasanya sudah merupakan satu paket dalam pembelian lampu LED. Lampu LED sendiri ada pelbagai jenis antaranya:

LED Limited, biasa digunakan sebagai lampu utama kerana memiliki daya yang tinggi.

LED Cree, merupakan lampu tambahan yang biasa digunakan pada brek dan juga lampu membelok.

LED COB (chip and board), lampu ini merupakan susunan deretan chips dalam satu papan dan biasa digunakan sebagai lampu platform kabin.

Jenis Lampu Berdasarkan Fungsi

Okay, satu lagi info. Korang juga boleh bezakan jenis lampu kereta mengikut material lampu dan juga fungsinya.

Lampu Siang (Daytime Running Lamp)

Lampu siang atau daytime running lamp ni lampu yang kena dinyalakan apabila ketika kereta berjalan pada siang hari. Bergantung kepada peraturan serta peralatan kenderaan, fungsi lampu pencahayaan siang mungkin boleh diimplementasikan dengan lampu khusus yang berfungsi, dengan mengendalikan lampu kepala suluhan rendah atau lampu kabus pada intensiti penuh atau dikurangkan, dengan mengendalikan lampu kepala suluhan tinggi pada intensiti dikurangkan, atau dengan pengendalian berterusan lampu isyarat membelok hadapan.

Kalau dibandingkan dengan mana-mana mod operasi lampu kepala untuk dijadikan sebagai lampu pencahayaan siang, DRL khusus yang berfungsi memaksimakan faedah berpotensi dari segi prestasi keselamatan serta mengurangkan penggunaan bahan api, silau, serta kelemahan lain yang berpotensi.

Lampu ni berada pada lampu kepala dan akan langsung menyala apabila penghidup ditekan. Agar lebih jimat, lampu kota sering menggunakan lampu jenis LED.

Lampu Belakang (Tail Lights)

Lampu belakang berwarna merah yang merupakan isyarat pada kenderaan belakang, bahawa kereta akan berhenti. Lampu ini terletak di bahagian belakang kereta dan berada satu suis dengan lampu senja. Lampu yang digunakan biasanya adalah jenis lampu LED kerana terkesan mewah dan futuristik.

Lampu Suluh Rendah (Low Beam)

Fungsi utama dari lampu dekat untuk menerangi jalan depan
kereta
 dalam jarak pendek sekitar 5 meter. Low beam biasa digunakan pada malam hari di jalan yang ramai serta terang atau cukup pencahayaannya.

Lampu Suluh Tinggi (High Beam)

Berbeza dari lampu dekat, lampu jauh digunakan saat perjalanan malam hari dengan situasi jalan sepi serta gelap. Jarak jangkauan dari lampu ini sekitar 10 meter. Jenis high beam yang digunakan biasanya dari halogen dan berada satu suis dengan lampu dekat.

Untuk pengetahuan korang, lampu suluh tinggi (high beam) ni tak boleh digunakan secara sembarangan. Ini kerana ia mampu mewujudkan situasi silau atau buta seketika apabila kenderaan hadapan korang melihat cermin pandang belakang.

Korang hanya patut menggunakan lampu suluh tinggi apabila tiada kenderaan di hadapan sama ada dari arah bertentangan atau haluan sama.

Kalau korang perasan ada ekor cahaya daripada pemandu hadapan, cepat-cepat rendahkan cahaya lampu untuk mengelak pemanduan mereka terganggu. Malah, bukan pemandu sahaja boleh buta akibat perbuatan korang, pengguna jalan raya seperti pejalan kaki dan penunggang motosikal atau basikal turut mengalami nasib sama. Kita dinasihatkan untuk bertimbang rasa dan bertolak ansur antara satu sama lain.

Lampu Kereta Jenis Lampu Kabus (Fog Lamps)

Lampu kereta jenis kabus ni perlu digunakan sekiranya korang dalam situasi jalan berkabus, cuaca ribut, hujan lebat atau pun jerebu. Ini kerana situasi-situasi itu dapat menjejaskan penglihatan dan inilah kegunaan lampu kabus.

Lampu kabus akan membantu korang mencerahkan sudut jalan di hadapan dan tepi, sekali gus meningkatkan kejelasan pemanduan.

Lampu kabus berada pada depan dan juga belakang kereta. Ciri baru lampu kabus belakang pula dicipta untuk meningkatkan kejelasan kereta supaya mudah dilihat pemandu belakang. Ia direka khas untuk membantu pemandu di Eropah yang berdepan masalah kabus atau kabut teruk ketika musim salji, di mana jarak penglihatan menyamai situasi jerebu tahap darurat di Malaysia.

Lampu kabus belakang kebanyakannya lebih terang berbanding lampu kabus depan. Malah, tahap silau mencecah kira-kira 30 kali ganda berbanding lampu biasa. Jadi, tolong pasang apabila perlu sahaja!

Lampu Kereta Jenis Lampu Bahaya (Hazard Lights)

Selalu kan kita tengok orang lain gunakan lampu bahaya atau hazard lights semasa memandu ddalam hujan? Sebenarnya salah. Ini kerana lampu kereta jenis lampu bahaya ni pula digunakan untuk memberi amaran kepada pengguna jalan raya lain mengenai bahaya yang sedang berlaku sama ada membabitkan kenderaan sendiri atau orang lain. Ia digunakan apabila kereta korang terkandas atau berhenti seketika disebabkan ada gangguan di hadapan.

Bila korang gunakan lampu hazard dalam keadaan kereta masih dan sedang bergerak, korang boleh menyebabkan kereta belakang menekan brek secara mengejut dan mendatangkan impak perlanggaran domino dengan kenderaan-kenderaan lain di belakang.

Lampu Kereta Jenis Lampu Brek

Lampu
brek
 mempunyai ciri khas iaitu biasanya berwarna merah. Lampu ini terletak di belakang yang bertujuan memberi tanda pada pemandu lain kereta anda akan berhenti. Lampu ini akan menyala terang saat pedal brek dipijak. Jadi sentiasa perhatikan kesemua lampu brek anda menyala begitu juga lampu brek ketiga.

Lampu Signal

Lampu signal adalah salah satu lampu yang menjadi kontroversi. Lampu signal merupakan lampu isyarat pada kenderaan lain bahawa kereta akan membelok ke kanan atau kiri. Lampu ini diharuskan berwarna kuning sebagai tanda kenderaan di belakang untuk pelan-pelan dan hati-hati.

Sayangnya ramai yang masih tidak tahu fungsi lampu ini dan membelok hanya dengan niat.

Lampu Kabin

Satu-satunya lampu yang berada di dalam dalam kereta yang digunakan untuk penerangan malam hari. Lampu kabin biasanya berwarna kuning redup agar tidak mengganggu pandangan kenderaan yang ada di belakangnya.

Ternyata ada banyak sekali jenis lampu untuk kereta, baik dilihat dari bahannya, mahupun dari kegunaannya. Bagi pecinta automotif, bebas untuk memilih jenis lampu untuk mencantikkan kereta asalkan tetap sesuai dengan peraturan yang ditetapkan.

Tips Kilatkan Lampu Kereta

Bila kereta dah meningkat usia, banyak elemen kereta dah mula lusuh. Lampu salah satunya.

Tanda-tanda lampu dah lusuh ni apabila korang nampak ada kesan kekuningan dan kusam. Puncanya? Terjadinya kusam pada lampu hadapan ini adalah disebabkan oksida dan ia boleh membuatkan cahaya lampu menjadi lebih malap apabila memandu pada waktu malam, berkabus tebal dan hujan lebat. Memang bahaya!

Ini antara tips kilatkan lampu kereta yang boleh kami kongsikan:

Sediakan tiga bahan, kertas pasir gred 600 dan gred 1000, pengilat besi dan juga air.

Gunakan kertas pasir gred 600 untuk membuang lapisan kuning dan kusam.

Gosok dengan menggunakan air. Masa ini anda akan nampak kesan kotor dan kuning itu mulai tertanggal.

Setelah menggosok, lap dan keringkan lampu terlebih dahulu. Pastikan kesan kuning semakin berkurangan.

Gosok sekali lagi dengan kertas pasir gred 1000. Boleh juga gunakan kertas pasir gred 1500 atau 2000. Ulangi cara yang sama, gosok dengan menggunakan air.

Setelah selesai menggosok dengan kertas pasir gred 1000, lap dan keringkan lampu tersebut.

Gosok lampu menggunakan pengilat besi. Boleh didapati di mana-mana kedai hardware. Harga dalam lingkungan RM8-RM12 (bergantung kepada kedai).

Picit sedikit pada lampu dan gosok menggunakan kain. Nak dapat kesan lebih cantik cuba gosok dengan kertas surat khabar. Masa ini dah mula nampak lampu kereta anda dah kembali berkilat.

Teruskan menggilap sehingga lampu betul-betul cerah.

Sampai di sini saja perkongsian yang dapat kami kongsikan. Kalau korang nak dappatkan pemanduan yang jelas dan baik, jangan lupa untuk sentiasa periksa kondisi lampu kereta.

Nak buat
pembaharuan roadtax
 dan
insurans kereta
? Lakukannya dengan Qoala. Dengan harga yang murah, dan servis yang pantas, korang pasti akan berpuas hati!

Kongsi: